Astiberri | komikeri\nTag Archives: Astiberri\nEka 13 2020\nAstiberrik haurrentzako komiki bat argitaratu du\nArgitaletxe bilbotarrak haurrentzako euskarazko eskaintza indartuko duen komiki berri bat argitaratu du (6 urtetik gorako haurrentzat, euren web orrian azaltzen dutenez). Claude eta Morino pertsonaiak protagonista dituen serie bateko lehen liburukia da Madarikazioa.\nAstiberriren eskutik datorren bigarren nobedade bateaz ohartu gara. Haurrentzako komiki-lerro berri bat zabaltzeaz gain, Txikiberri izenekoa, Kataluniako komiki merkatura begira katalaneraz kaleratu dute liburua ere. Beraz, badirudi merkatu berrietara zabaltzeko asmoa dutela Astiberrikoek.\nLiburua jatorriz Frantzian kaleratu zuen EDL argitaletxeak. Egilea Adrien Albert da, 1977an Nantesen jaio zen ilustratzailea.\nBy komikeri • Laburpen hitzak Adrien Albert,Astiberri,Claude eta Morino,EDL\nAza 6 2018\nHemen da Migel Marmol\nHemen da Migel Marmol. Hainbat urteren osteko lanaren buruan Dani Fano ilustratzaileak zabaldu zituen Getxoko azokaren aterpean inprentatik heldu berri ziren kartoizko kutxak, eta bat-batean airean zabaldu zen paper eta tintaren usain paregabea. Eta han zegoen Migel Marmol, komikiaren pleguetan, eta hemen dugu Migel Marmol, gure artean.\nBaina nor da Migel Marmol? 1930. urtean El Salvadorreko Alderdi Komunistaren sortzaileetako bat bera izan zen. Bi urte geroago El Salvadorreko mendebaldean, lurjabe handien kafe-sailetan batez ere, nekazari indigenen eskualdean sekulako altxamendua sustatu zuen Alderdiak, baina altxamenduaren porrotak errepresio bortitza ekarri zuen ondoren. Indigenen kontrako benetako sarraskia burutu zuen gobernuak. Matxinatu ziren gehienak eta matxinatu ez zirenak ere, garbituak izan ziren. Alderdi Komunistako koadroek ere larrutik ordaindu zuten euren esku-hartzea. 1932 urte beltza izan zen El Salvadorreko iraultzaileentzat, Migel Marmolentzat ere bai, fusilatua izan baitzen. Komikiaren narrazio maila beti bikaina den arren, bikaintasunaren maila goratu egiten du Dani Fanok kapitulu honetan eta sokatik zintzilik ageri den nekazari buruzagiaren irudia sinez da hunkigarria. Baina komikiaren protagonista, Migel Marmol, fusilamendutik bizirik irten zen, liburuaren tituluak aditzera ematen duenez, hura izan baitzen Marmolen jaiotzetan seigarrena eta Alderdia berrantolatzen aurrera segitu zuen… borrokan estutasunean, baina bizipozez gainezka beti.\nEta Migel Marmolekin batera heldu dira ere aspaldiko idazle batzuen oihartzunak: Eduarno Galeano, Roque Dalton… Heldu da mapetan gutxi batzuek baino koka dezaketen herrialdearen izena, El Salvador, eta pakete berean heldu dira Guatemala eta Honduras ere, azken batean eskualde osoaren kronika eraikitzen baita, kapituluz kapitulu, eleberri grafiko sendo honetan. Are gehiago, esango nuke XX. mendeko mundu-kronika bat ere badela komikia, gure historia Europa eta Ipar Ameriketako sarraila-zulotik begiratzeko ohituegiak bait gaude, jakin dezagun jakin ordea, badirela beste sarraila asko iragana zabaldu eta ulertzeko.\nSendotasuna aipatu dugu gorago. Sendoa da narrazioa, logikoa, ondo ordenatua, dokumentazioz ondo hornitua, ez lar eta ez gutxi, behar dena baino erakutsiz, ez da galtzerik mailaz maila gora doan narrazioaren eskaileran. Agerikoa da San Salvadorreko Hitzaren eta Irudiaren Museoaren aldetik jasotako laguntza probetxuzkoa eta ezin bestekoa izan dela komikiaren egikeran. Zalantzarik izatekotan gainera, aukera du irakurleak atzekaldeko gida onomastikoan kontsulta egiteko. El Salvadorreko historian mugarri esanguratsuak izan dira gidan ageri diren pertsonaiak eta nabarmena da alde hau ere komikiaren egileak maitasun pazientziatsuz eta arreta guztia jarriz konposatu duela. Biografia bakoitza El Salvadorreko iraganera begira dagoen lehio berri bat da.\nAzken hamarkadetan ez-fikzioaren lurretan gero eta maizago barneratuz ibili da komikigintza. Kazetaritza, filosofia, historiaren mugak zeharkatu ditu behin eta berriro emaitza hibridoak sortuz. Erabateko sailkapenak zaildu egin dira eta esku artean darabilgun liburua esandakoaren adibide garbia da. Migel Marmolen Hamaika eta bat jaiotzak komikia izan arren, komiki huts eta ederra, mereziko luke duda barik El Salvadorreko historia liburu onenen artean apaletan leku bat izatea.\nBere osotasunean zein binetaz bineta, orriz orri, plantxaz plantxa (banaka edo binaka), gozamen estetikorako aukera paregabea da liburua. Dani Fanoren grafismoa komiki errealistaren korronte oparora garamatza, baina baditu bere marrazkerak sano pertsonalak diren ezaugarriak. Pertsonaien bisaiak lantzeko era adibidez, karikaturatik gertu ibili arren, indar handiko pertsonaiak sortuz, ez da komiki-karikatura hutsean sekula erortzen, eta frogatzeko hor daude bineta-atzeak, dekoratuak, paisaiak, animaliak, landareak… zehaztasun eta fintasun osoz marraztuak. Eta beste horrenbeste esan behar giza gorputz-jarrera bihurrienak irudikatzeko duen erraztasunari buruz.\nBaina errealismoaren korrontean kokaturik ere, ez dauka egileak binetak gehiegi errekargatzeko joerarik, errealismoa bai, baina errealismo garbirako joera da nagusia, eta ondo aukeratutako elementuz osatzen dira binetak.\nAkabatzeko. Liburua jatorriz gazteleraz idatzia izan da, baina momenturo aldamenean Koldo Izagirre idazle ezaguna izan du Danik, euskarazko bertsioa itzulpen soila izan ez zedin. Eta hizkuntzaren aldetik ere maila bikaina eman du Migel Marmolen hamaika eta bat jaiotzak.\nEta orain hemen hago Migel , gure artean, beti tarrapataka bizi beharrak amaitu dira. Azkenean atseden pixka bat hartu ahal izango duk maisulana den komikiaren epeletan.\nBy komikeri • Laburpen hitzak Astiberri,Dani Fano,eduardo galeano,el salvador,Koldo Izagirre,migel marmol,roque dalton\nUzt 30 2018\nZorroztasunaren eta kamustasunaren arteko dantza: Zubigileak\nZubigileak da Alfonso Zapicoren azken eleberri grafikoaren titulua. Eduardo Madina PSOEko politikari ohia da, 2002an ETAren atentatu bat jasan zuena. Jot down kultur aldizkariarentzat Fermin Muguruza elkarrizketatu zuen, eta elkarrizketa haren testigua Zapico ilustratzaile asturiarra izan zen. Madina eta Muguruzak hitz egiten zuten bitartean Zapicok koadernoan apunteak hartu zituen. Orduko elkarrizketaren eduki eta inguruko gorabeheretan oinarriturik 200 orrialde inguruko komiki bat ondu du asturiarrak.\nZapicok, estilo bizian elkarrizketaren puntu nagusiak aletzen dizkigu, grafikoki apunte naturalen izaera mantentzen duten marrazkien bitartez. Komikiak ondo islatzen duenez, elkar adeitasunezko eta errespetuzko giroan garatu zen hizketaldia. Jot Downen agertu zen jatorrizko elkarrizketan pertsonaia bakoitzaren rola gordetzen zen bitartean, elkarrizketatuarena eta elkarrizketatzailearena, Zapicok bere lanean balantzaren orratza orekatu egiten du, komikiaren azalean nabarmentzen den bezala. Neguko erropetan babesturik paseoan agertzen dira lagun biak, aldamenean Zapico dutelarik. Madina-Muguruza bikoteak protagonismoa partekatuago bat du komikian jatorrizko elkarrizketan baino.\nZapicok narratzailearen lanak hartzen ditu bere gain eta lehen pertsona erabiliz, hegaka doa pertsonaia batetik bestera, gai batetik bestera, bere hausnarketak kontu ezberdinen jostura bihurtzen direlarik. Esango nuke komikiaren gordiar korapiloa, liburuaren epizentroa, Eduardo Madinak pairatu zuen atentatu izugarria izan daitekeela. Atentatua nola gertatu zen zehatz deskribatu ondoren, “Absurduaren tranpa” izeneko hausnarketa-kapitulua eransten dio Zapicok “Ezin zaio logikarik bilatu logikarik ez duenari”… eta bineta-zuloan erortzen da egilea. Logikarik ez duenak ez du logikarik. Ez. Atentatu egilea, edo ustezko atentatu egilea, bost egunez torturapean izateak badu logikarik? Bai? Ez? Ezin jakin. Datua ez da komikiaren inongo atalean aipatzen.\nLiburua anekdotaz anekdota doa aurrera. Pierre Frugoli eta Lucien Mattei sikarioek Monbarreko atentatua burutu zutenekoa, adibidez, gertaera Fermin Muguruzak kontaturiko anekdota baten bitartez ilustratzen du Zapicok. Atentatua izan eta gutxira Muguruzaren lagun bat atentatugileen atzetik irten eta bat harrapatu omen zuen… GALen atentatua izan zela argi geratu da, bai, hala ere, GAL zer zen ez da komikiaren inongo atalean aipatzen, eta Yoyesen afera xehetasun guztiekin aurrerago kontatzen dela ikusita, arraro xamar da halako hutsune bat. Gaur badakigu Monbar hoteleko atentatua beste hotel batean, Donostiako Orlyn diseinatu zutela espainiar estatuko zenbait funtzionarioek. Izen propioak badakizkigu. Badakigu ere GALen atzean alderdi politiko bat izan zela. Ez al da arraroa Zubigileak egilearen zehaztasun falta kasu honetan? Puntu hau ez da datu garrantzitsuegia besterik gabe tinteroan uzteko?\nZorroztasun eta kamustasunaren arteko dantza da Zubigileak.\nHala ere, egileak haitzen artetik bere diskurtsoaren txalupa gidatzeko abilezia badauka eta azkenean aukeratu duen portura eraman du komikia. 200 orri inguruko eleberri grafikoa kalean da: Zubigileak. Zubiaren alde bateko zutabeak inpunitatearen lokatzetan ainguratuak dauden arren, zubia zutik mantentzen dela ematen du.\nBy komikeri • Laburpen hitzak Alfonso Zapico,Astiberri,fermin muguruza,Zubigileak


Nola garbitu zure mugikorra germen eta bakterietatik? — Gaztezulo\nNola garbitu zure mugikorra germen eta bakterietatik?\nNola garbitu zure mugikorra germen eta bakterietatik? Ez da nahikoa eskuzapi heze batekin mugikorra igurztea. Izan ere, kontuan hartuta komuneraino joaten garela berarekin. https://www.gaztezulo.eus/albisteak/nola-garbitu-zure-mugikorra-germen-eta-bakterietatik https://www.gaztezulo.eus/albisteak/nola-garbitu-zure-mugikorra-germen-eta-bakterietatik/@@download/image/WO5JMK4ZGJFRZEET65T5YBOKH4.jpg\nEz da nahikoa eskuzapi heze batekin mugikorra igurztea. Izan ere, kontuan hartuta komuneraino joaten garela berarekin.\nMomentu honetan bertan baliteke milaka bakteria esku-artean edukitzea. Izan ere, baliteke zure mugikorra germenez gainezka izatea. Minutu batez ere zure mugikorragandik banatzen ez zaren horietako bazara milaka germenen jomuga zara.\nLondreseko Higiene eta Medikuntza eskolak 2011. urtean egindako ikerketa baten arabera, sei telefonotatik bat material fekalez kutsatuta dago. Bai, badakigu, nazkagarria da.\nPartikula fekal hauek ukitzen duzun leku guztietara zabaltzen dira, nahiz eta eskuak garbitu. Hori dela eta, smartphone-ak bakteria asko biltzen dituzte, beste edozein objektuk baino gehiago, gure eskuek milaka gauzak ukitzen baitituzte egunean zehar.\nHonela funtzionatzen du: germenak dituzu eskuetan, mugikorra ukitzen duzu, utzi egiten duzu, eskuak garbitu eta berriz mugikorra ukitzen duzu. Zuzenena litzateke lehendabizi mugikorra garbitzea, eskuak garbitu ondoren eta berriz mugikorra hartzea.\nEgia da, errealistak izanda, ezinezkoa da gainazal guztiak garbi mantentzea. Egun milaka pantailetara konektatuak bizi gara eta ezinezkoa da guztiak txukun egotea momentu oro. Hala ere, infekzio arriskuak gutxitu daitezke gure mugikorra behar bezala garbituz. Baina nola? Hemen zenbait aholku:\nFunda edo karkasak\nXaboi likido apur bat nahikoa da zure funda garbitzeko. Ekintza burutu aurretik ziurtatu materiala uretan busti daitekeela eta ez dela deformatzen edo hondatzen.\nZaila da zure smartphone-aren pantaila beti garbi mantentzea. Baina, urez bustitako zapi bat erabili dezakezu, bilorik gabea pantaila ez marratzeko. Erabili zapi berezi bat ekintza honetarako, eta ez erabili zapi hori beste ezertarako. Gogoratu zapia ere garbitzea.\nUr pixka bat, xaboia eta zapi bat nahikoa dira gainerako telefonoa garbitzeko. Ez erabili xaboi gehiegi, ezta ur gehiegi ere. Bi osagaietatik apur batekin nahikoa da orbanak ezabatzeko eta berria bezala uzteko.\nHelburua ez da ekintza hauek etengabe egitea edo komunera zoazen bakoitzean mugikorra garbitzea, baina kontuan hartzekoak dira. Gogoratu noizean behin egunero eskuetan duzun telefonoa garbitzea!


Administrazio Publikoaren arloko saririk prestigiotsuena da\nSari hori Ogasun eta Administrazio Publikoetako Ministerioaren Ebaluazio eta Kalitate Agentziak antolatutako Kudeaketa Publikoko Kalitate eta Berrikuntza Sarien barruan sartzen da\nOsakidetzaren Bilbo Eskualdeak errekonozimenduak jasotzen jarraitzen du bere kudeaketagatik. Oraingoan, Bikaintasunaren Saria eman diote Kudeaketa Publikoan, AEVALek (Ogasun eta Administrazio Publikoetako Ministerioaren mendeko Ebaluazio eta Kalitate Agentzia) antolatutako Kudeaketa Publikoko Kalitate eta Berrikuntza Sarien 2012ko edizioaren barruan.\nSari hori espainiar estatuko zeinahi administrazio-publikotako mota guztietako erakundeei zuzendua dago eta beren errendimendu globalean bikaintasuna erakutsi duten erakunde publikoak saritzea du xede. Zehazki, honako alderdi hauek aztertzen dira: kontrol eta eraginkortasun ahalmena kudeaketa ekonomikoaren arloko zereginetan, eskura dituzten baliabideak, langile-plantillaren lana, publikoarekiko tratua edo zerbitzua, eta abar.\nSari horretarako eskubidea izateko hainbat baldintza bete behar dira, horien artean, kudeaketan aurrerapen-maila altua egiaztatzea. Osakidetzaren Bilbo Eskualdeak altxor handiak ditu, ordea, bere ibilbidean. Hala, bildu dituen sari ugarien artean aipatzekoa da finalista izan zela EFQMk (European Foundation of Quality Management) antolatutako 2011ko Bikaintasunaren Europako Sarietan.\nBehin hautagaitza onartu zitzaionean, hurrengo urratsa memoria xehekatu bat aurkeztea izan zen, non Bilbo Eskualdearen kudeaketa-eredua azaltzeaz gainera, azken bost urteetan lortutako emaitzen berri ematen baitzen.\nAditu independentez osatutako talde bat arduratu zen berori ebaluatzeaz eta azterketa sakon bat egiteaz; hala, emaitzak kontrastatzera etorri ziren Eskualdera egindako bisita batean, memorian jasotakoa in situ egiaztatzeko xedez. Joan zen maiatzaren 22an, esate baterako, talde ebaluatzailearen ordezkaritza baten bisita izan zuen Bilbo Eskualdeak: Saralegi eta Mesedeetako Osasun Zentroak bisitatu zituen eta estamentu eta soslai profesional guztietako hogeitaka profesional elkarrizketatu zituen.\nAzkenik, kategoria bakoitzean saria merezi dutenen izendapena Administrazioan edo kalitateko kudeaketan esperientzia aitortua duten hainbat pertsonak eratutako epaimahai bati dagokio.\nAdministrazio Publikoaren arloan Estatuko prestigiotsuena jotzen den sari hori bera Ekialde Eskualdeak irabazi zuen, 2010eko edizioan.\nBilbo Eskualdearen beste sari batzuk:\n2006 - Kudeaketa Bikaintasunaren Zilarrezko Q-a (Euskalitek eta Eusko Jaurlaritzak emana)\n2007 - Berrikuntzaren Lehen Saria, Osasun eta Kontsumo Ministerioaren Kalitate Sarien barruan\n2008 - Kudeaketa Bikaintasunaren Urrezko Q-a (Euskalitek eta Eusko Jaurlaritzak emana)\n2009 - Gardentasunaren Saria Osasun eta Gizarte Politikako Ministerioaren Kalitate Sarien barruan\n2010 - Avedis Donabedian Saria, Osasun Erakundeetan Gizarte Erantzukizunaren arloan izandako jarduerei buruzko informazio onenari\n2011 - Best in Class Saria Estatuko Lehen mailako Arretako Zentro onenari\n2011 - Osalan Saria Prebentzioaren Kudeaketa parte-hartzailearen arloan aitzindari den DEPARIS proiektuari\n2011 - Europako Ingurumen Saria Enpresari, Garapen Jasangarrirako Kudeaketa kategorian (Enpresa Publikoa)\n2012 - Best in Class Saria Estatuko Lehen mailako Arretako Zentro onenari\n2012 - Avedis Donabedian Saria Lehen mailako Arretako Bikaintasunari\nBilboko Eskualdeak, pazienteen atentzioan bikaintasuneko Best in Class saria


Santa Ana jaiak bertan behera - ORDIZIAKO UDALA\nSanta Ana jaiak bertan behera\n“Arduraz jokatzeko unea da”, adierazi du Adur Ezenarro, Ordiziako alkateak, Santa Ana jaiak bertan behera geldituko direla azaldu ostean. Hemendik hilabete eskasera ziren ospatzekoak herriko jaiak, baina “bizi duguna ikusita eta etor litekeena, oraintxe arduratsuak izatea tokatzen zaigu; ezin dugu ahaztu orain arte egin dugun esfortzu guztia eta COVID-19ak gure herrian eragin dituen heriotza guztiak”, gehitu du alkateak.\nErabaki hau hartzea “zaila” izan dela ere agertu du Ezenarrok; herriko jaiak ordiziarrentzat oso bereziak baitira. Baina hainbat sektoreekin bilerak egin ostean, tartean ostalariekin, “erabaki zuhurrena jaiak ez ospatzea” dela nabarmendu du; izan ere, birusa ez da desagertu, eta oraindik ere jende pilaketak ekiditea behar beharrezkoa da koronabirusa ez dadin hedatu. Adur Ezenarro: “ordiziarrak orain arte bezain arduratsuak izango direla espero dugu; guztiok garelako kontziente gure esku dagoela egoera honi aurre egitea”.\nHala ere, herriko bizitzari eta kultur arloari bultzada emateko asmoz, kultur programazio berezi bat antolatuko dela aurreratu dute; betiere segurtasun neurri guztiak betetzen direla bermatuz. Horren adibide da ostiral honetan, Majori Plazan antolatu den aurrez aurreko kontzertua. Matilda taldeak emanaldia eskainiko du 19:00etan hasita, eta aurrez eta ondoren Monky Man DJ-ak saioa egingo du. Eserita eskainiko da kontzertua, aforoa eta distantziak kontrolatuta izateko.


Zeleborn - Wikipedia, entziklopedia askea.\nZeleborn (elfoeraz Zilarrezko zuhaitza)Tolkienen legendariumeko fikziozko pertsonaia bat da, Erdialdeko Lurralde guztiko jaun elforik jakintsu eta boteretsuenetako bat. Zuhaitzen Aroetan, Endorren gaztaroan jaiotako sindar azpiadarreko elfoa zen. Belerianden bizi izan zen, Doriath erresuman, hau suntsitua izan aurretik. Thingol erregearen senidea zen. Han Galadriel ezagutu zuen honek hiriburua zen Menegrothera eginiko bisita batean, eta zehaztu gabeko denbora epe baten ondoren (Eguzkiaren Lehen Aroan) ezkondu egin ziren eta alaba bakarra izan zuten, Zelebrian izenekoa.\nBeleriand urpean hondoratu zenean, Zeleborn eta Galadriel Lindonera abiatu ziren, non Eguzkiaren Bigarren Aroko zortzigarren menderaino bizi izan ziren, garai horretan Eregionen ezarri zirelarik. Handik denbora batera, Zeleborn eta Galadriel joan egin ziren eta Lothlorien erresuma sortu zuten, Zelebranten, denborarekin Sauronen etsairik handienetako bat bihurtu zen elfo erresuma bat.\nEraztunaren Gerran, Zelebornek eta Galadrielek Eraztunaren Elkartearen kideak hartu zituzten eta opariak eta aholkuak eman zizkieten. Beranduago, Lothlorien Oihan Beltzean kokatuta zegoen Dol Guldurretik zuzendutako hiru erasotik onik irten zen. Eraso hauek Eguzkiaren Hirugarren Aroko 3019. urteko martxoak 11, 15 eta 22an gertatu ziren. Gerra amaitu eta gutxira, Galadrielek Dol Guldurreko harresiak bota zituen, eta tokia garbi geratu zen (Eguzkiaren Hirugarren Aroko 3019. urteko martxoak 28an). Apirilak 6an Zelebornek Thranduilekin topo egin zuen eta elkarren artean banatu zuten Oihan Beltza (gainera Hosto Berdeen Oihana edo Eryn Lasgalen deitzera pasako zena): Thranduilek iparraldeko zatiarekin geratzea erabaki zuen, Zelebornek hegoaldekoa nahiago izan zuen bitartean, eta Ekialdeko Lorien deitu zuen. Erdian geratzen zen zatia Beornidei eta Oihaneko Gizakiei eman zieten.\nGaladriel abiatu ondoren, Zeleborn berehala nekatu zen eta Rivendelera erretiratu zen. Baina handik denbora batera, zehazki noiz izan zen ezagutzen ez den arren, Zeleborn bera ere Aman edo Lurralde Ustelezinetara abiatu zen.\n« Zuhaitzaren enborrean pausatzen ziren bi eserlekutan, eta adar baten paliopean, Zeleborn Jauna eta Galadriel zeuden. Apopiloei ongietorria emateko altxatu ziren, elfoen ohituren arabera, baita errege boteretsutzat hartzen zirenenak ere. Oso altuak ziren, eta Dama ez zen Jauna baino txikiagoa, eta ederrak eta grabeak. Zuriz jantzita zeuden eta Damaren ilea urrezkoa zen eta Zeleborn Jaunarena zilarrezkoa, luzea eta distiratsua; baina ez zegoen zahartzaro zantzurik eurengan, euren begien sakontasunean izan ezik, hauek sarkorrak baitziren lantzak bezala izarren argitan eta hala ere sakonak, oroitzapen putzuak bezala. Eraztunen Jauna, "Galadrielen Ispilua" »\nOrriaren azken aldaketa: 31 maiatza 2020, 21:05.


Loditasunagaz jo ta ke - bizkaie.biz\nJan-edanak III. urtea // 43. zenbakia\nZein izan leiteke gure pisu egokia?\nGu makinak izan ez arren, objektibotasuna zeozelan bilatu behar dogu eta kalkuluak egiteko orduan indize erabilienetako bat IMC deitutakoa da ('Gorputz-masaren Indizea') edo IQ (Quetelet Indizea) legez ezagutzen doguna: IMC edo IQ) = pisua(Kg)/ [altuerea(m)]2.\nPisuaren sailkapena IMC-aren arabera. (SEEDO 2000)\nIMC balio limiteak (Kg/m2)\nPisu gitxiegi\t<18.5\nGehiegizko pisua (Lehen Gradua)\t25-26.9\nGehiegiezko pisua (2. Gradua: aurreobesidadea)\t27-29.9\nObesidadea (Lehen Maila)\t30-34.9\nObesidadea (II. Maila)\t35-39.9\nObesidadea (III. Maila): morbidoa.\t40-49.9\nObesidadea (IV. Maila): mutur-muturrekoa.\t>50\nPersona europar birik batek IMC > 25Kg/m2 dauka eta gizonezkoen %10 eta\nemakumezkoen % 15ek IMC>30Kg/m2; datu horreek, gure gizartean oro har pisua hobeto zaindu behar dogula adierazoten deuskue.\nGehiegizko pisua daukagunean zer egin?\nArgaltzeko hainbat metodo dagoz, baina momentuz gai honetan jakitunak diran autore gehienen eretxiz eragingarriena dan metodoa elikadurea zaintzearena da, dieta hipokalorikoa jarraitzea hain zuzen be.\nAzken urteotan 'Dietaren' kontzeptu zehatza aldatzen joan da, hau da, malgutasun edo flesibilidade gehiagogaz jokatzen dogu argaltzeko prozesuan eta sarritan 'Dieta' izena emon beharrean, 'Elikadura Plana' erabiltea gurago izaten dogu, esandako moduan, malgutasunaren alde jokatuz.\nArgaltzea gorputzeko koipea galtzea da eta oso arin argaltzen garanean, koipeagaz batera, gorputzeko proteina asko be galtzen dogu, bai muskuluetatik eta bai erraietatik. Horrezaz ganera, 'Elikadura Plana' jarraitzen gabilzan denporan, gure jateko modua lantzea nahitaezkoa da, modu osasuntsu baten eta gure pisuari eusten lagunduko deuskun moduan jaten ikasiz. Ez dogu ahaztu behar elikadurea, bizitza osoan zehar zaindu behar dogun zeozer dala eta hori ahalik eta erarik egoki eta erosoenean egiteko bidea gauzak ondo aitu eta jateko modu horretan plazerra topetea dala. Esangura horretan, gehien gustetan jakuzan gauzak non eta zelan sartu ikasten ez badogu (ohitura osasungarriak ikasi eta apliketan ez badoguz) eta horren ordez argaldu gura dogunean, jateko batzuk dietatik kendu eta gero neurri barik jaten badoguz, gauza bakarra lortuko dogu, hau da, gure gorputza eta gogoa aspertzea. Dietak ez dira jolasten ibiltekoak edota kapritxoz egitekoak, eta txarto egiten badoguz, egoereak okerrera egitea baino ez dogu lortuko: gure gorputza gehiegikeriakaz eta gitxikeriakaz mareau ostean, oso erraz lodituko dan eta argaltzea oso gatxa izango dan gorputz bat hain zuzen be; horregaz batera, bidean pisu egoki bategaz eta osasuntsu egoteko zelan jan geinken ikasi eta asimilau barik jarraituko dogu.\nBene-benetan dinotsuet, zeuon pisua zaintzeko asmoagaz bazabilze, kontuz!, zuhur eta zentzunez jokatu eizue.\nKaixo irakurle, bueltau zara bizitza-erritmo normalera? Ni gaur loditasunaren gaira bueltauko naz ba. Izan be, obesidade kronikoa bizitza osoan zehar eragingo deuskun zeozer da eta geure burua zaintzeko orduan zuhur jokatu behar dogu. Loditasunik ez, baina kilotxu batzuk sobran badoguz, gehiago hartu orduko neurriak hartzen hastea oso komenigarria izango da.\nGaur egun dietistok 'Pisu Idealari' buruz berba egiteari itxi egin deutsagu, pisu ideal zehatza ez dalako existiduten; gauzak holan dirala, 'Pisu Osasungarria' da azken boladan erreferentzia, kontuan hartuz, osasuntsu egoteko pisu egokia personearen araberakoa izango dala.\nEsandakoak esanda, gure 'Pisu Osasungarria' topetea eta horri eustea izango da asmoa. Aitatutako pisua persona bakotxaren altuerearen arabera zehaztuko dan 10 kilo inguruko tarte bat da eta tarte horren barruan loditasunagaz lotutako arazorik ez da egoten normalean eta lehen graduko gehiegizko pisurik be ez gehienetan. Esaterako, 1,57 metroko persona baten Pisu Osasungarria, 51 eta 61 kilo bitartekoa izango da gitxi gorabehera.\nTarte horretan, kontuan izan behar da persona horren gorpuzkerea be: ez dogu helburuzko pisu berbera aukeratuko persona estu batentzako edo zabala dan persona batentzako, hazurrek be euren pisua daukielako. Horrezaz ganera, ez dogu pisu bera aukeratuko 20 urteko lagun batentzako edo 3 ume izan dituan 45 urteko emakume batentzako. Ez dogu helburuzko pisu bardina aukeratuko bizitza osoan zehar argala izanda orain loditu dan persona batentzako edo bere bizitza osoan zehar potolo egon dan beste batentzako...\nHonegaz guztiagaz, ondokoa adierazo gura deutsuet: argaltzeko prozesuan buru-belarri dabilen personeagaz zentzunez jokatu behar dogula Pisu Osasungarria erabagitzen dogunean. Osasunerako ez dira baliozkoak izaten ez dakit ze balantza edo taulatan agertzen diran pisu teoriko estandarrak; lehen esandako moduan, persona bakotxaren kasua aztertu beharko da: marketan dogun 'Pisu Osasungarri' horrek eskaintzen deuskun tarte zabalaren ostean, personearen eboluzinoa ikusi eta balorau. Gu ez gara taulatako makinak, emozino, pasino, gose, gorputz erritmo partikularrez….mobiduten garan izaki zoragarriak baino.


Hasi da itxuratzen lorategi berria - Soraluze - Plaentxia.eus\nHasi da itxuratzen lorategi berria\nUbane Madera 2019-05-22 11:09\nIa bukatu dituzte Iturburuko lorategi berriko lanak. Egunotan segitu dute landareak sartzen bertan: txikiak aurrean, zuhaixkak erdian eta atzean landare igokariak. Horrekin batera, besteak beste, kiroldegi ondoko belargunean zuhaitza ere landatu dute. Bihar, berriz, egurrezko hesia ipiniko diote, babesteko.\nJoan den astean hasi ziren kiroldegiko pasealekuko lorategi berriko landareak sartzen, eta azken egunotako eurien etenaldiaren ondoren, egunotan segitu dute azken landareak sartzen bertan.\nDagoeneko itxuratuta ikusten da ingurua. Eta are itxuratuago izango da bihartik aurrera, orduantxe ipiniko diote-eta egurrezko hesia inguruan, landareak babesteko, bereziki, txakurrez eta haien kakez. Izan ere, horixe izan da inguru horren ezaugarrietako bat azken urteotan: txakur kakez betetako berdegunea izan dela.\nOrain, gainera, ingurua hesitu izanaren ondorioz, udaletxetik jakinarazi dute txakur kaken arazoa kiroldegi gainera pasatzen hasi dela, eta bertan azaltzen hasi direla txakur kakak, eguna joan eta eguna etorri.


Zelan benetako proposituba dan guztiz gatxa alan osasunian, zelan erijotzako egunetan, ekandu dongeetan sarturik dagozanetan.\nIrakatsi dogu irago dan dotrinan, zer dan proposituba, ta nundi igarriko dan bere sendotasun edo argaltasuna. Baña dakuskun orain, zein gauza gatxa da bizijo edo ekandu dongetan sarturik dagozanentzat.\nI. Nundi dator kristinau asko egotia bildur baga euren pekatuben artian, edo bizitza donga ta guzti?\nE. Dator begitanduten jakeelako konfesino on bategaz nos edo nos alkanzauko dabeela pekatu guztien parkazinua, ezagutu biarrian geruago ta gatxago egingo jakeela bijotza onera jiretia. Baña, zein zorakerija andija! Nor da bere bizitziaren jaube? Nok daukaz eriotzako giltzak? Jangoikuak. Nok neurtuta imini ditu gure egunak? Nori emoten deutsa kontu Jaunak nos izango dan bizitziaren azkena? Eta artuten bagaitu eriotziak uste bagaan onduteko asmo soill, ta zoruakaz? Salbauko gaitube gero onduteko gogo edo propositubak? Datorren urtian batuko dan garijagaz jango da aurten? Infernuba beterik dago propositu onez, dino san Bernardok. Kristinau gitxi dira Judas legez ernegau ta galdu dirianak betiko. Geijenak kondenetan dira salbeetako ustiaz. Espiritu Santubak estalki baga dino, gaistuen egunak laburtuko diriala, gabaz, lapurra legez, etorriko dala eriotzia. Beraz luzabide zoruakaz, ta pekatubak pekatubei geitubaz, iminten dabee kristinaubak arimia iños penitenzijarik ez egiteko arrisku ezagunian.\nI. Baña osasuna, ta entendimentuko argitasuna euki ezkero edonos birau leiteke pekatarija, ta zelan guztiak ilten ez dirian begingoan, uste dot salbauko nasala.\nE. Errazoe zorua baño dongagua da ori. Osasun onak ez dau berez emoten penitenzija, ta bai geijenez atzeratu gizonen gaistakerijaz. Barriz, nok esan deutsu gero nos nai zeuri otu, edo antojetan jatzun orduban, gura dot esan ta beste baga, arimia aldatuko dala beinguan pekaturik grazijara? Konbersinoe egiazkua ez da gure alegin utsakaz egiten; biar deusku Jangoikuak lagundu bere miserikordijako auxilijo, edo lagungarri santubakaz. Zelan ateraten ditugu kontubak? Itxaran dagijala Jangoikuak ordu onian gu pekatuz aspertu artian. Gogait egin daigunian bera ofendietaz, mundubak ezertako gura ez gaitubanian, datorrela Jauna geure billa, ta gura ta ez legez eruan gagizala beragana. Deituten gaitu orain; gortuten gatxakoz; baña geuk gura dogunian, artu gagizula, obligauta balego legez gure esanak egitera, ta ez guk beriak. O itsutasun ezin andijagua!\nErdu ona. Ekanduta ez daguan bat erlojubak egitera, obligau gura bazendu beingo baten egin dagizula bat, zer eranzungo leuskezu? Ikasi ezdabela biargintza gatx ori. Bada zelan beinguan ta nos nai egingo ditu akto kontrinoeko bijotzekuak egitera ekanduta ez daguanak? Baña daigun ez zaitubala Jangoikuak largaten zeure borondate dongiaren atzamarretan; gero ta gero bere deituten zaituzala bere grazija edo lagungarri bizkorrakaz, bakerik aurkituten ez dozula zeure pekatubetan. Jarraituko deutsazu bere deijari? Elduko zara bere besuetara pekatuben damu andi bategaz? Ah, ta zelan bildur izateko dan gogortuko zariala, ikusi gurako ez dozula argi santuba, ta illgo zariala pekatuban konbertietako propositu argalakaz! Ez orain ez orain, eranzungo deutsazu, bai gero. Eta gero au nos elduko da? Geruago ta gogorrago egingo zara; baketuko zara konzienzijako arragaz, ta iges eginik Jangoikuaren argitik, ibilliko zara pekatuben illunpian, ta joko dozu infernuko lezara, nundi urtengo ez dozun.\nGura dituzu enzun bardintza batzuk? Ona bada. Sutegiti atera barrija dan burdinia samur ta biguna dago; mallukiagaz edozein itxura artu eragiten jako. Baña gerora oztu ezkero, gogortuten da, ta mallukari gaisuak ezin dau besterik ezpada nekatu buruba alperrik. Pekatuban barrijak dirianak bildur errazak dira geijenez; ekarri deitekez gauza onetara orrenbeste neke baga. Baña pekatubetan zaartu dirianak, bekatuba egin danian etxeko, edo ekanduba, alango moduz gogortuten dira, eze galdu darue geijenez Jangoikuaren gauzeetarako gogua, ta artu daruezan onduteko propositubak dira palso, guzurrezko edo itxura utsekuak. Ortuba jaon edo zainduten daguan txakurtzarrak, badakus urrineti bere, ez dazaubana, asiko jako zaunkaz, ta gura leuke agiñen artian euki; baña etxekua bada, ta ezagun egin bada kanpokuaz bere, sarri etxian ikusi dabelako, ez deutsa gatxik egiten, ta bai pozkarijak. Alan bada, lenengo pekatubetan konzienzijak egiten deutsee zaunka, ez dau bakerik arkituten, konfesau biar dot beriala, dino arimiak; txikituten dau buruba negarrez. Baña pekatubakaz ezagun, adiskide, ta etxekotu dana, dabill gero piestan pekatubakaz.\nI. Beraz guztiz gatxa da osoz ondutia dongara ekandurik daguana?\nE. Zelan bere dan. Surauts, edo tabakua artutera ekanduta daguanari, txito gatx egiten jako ez artutia. Berez tabakua artuteko oben edo inklinazinoerik ez dogu. Asko dira artu gura ez dabeenak, ta gorroto bere deutseenak; lenenguetan ez dau atsegiñik emoten, ta erraz itxiko litxakio. Baña artutera ekandu dana, urte osuetan surrak autstu ditubanak, nekez itxiko dau, ta egun baten palta bajako, bijotz triste edo illunagaz ibilliko da beti bere tabakera ta tabakua goguan ditubala. Nok esan lei, ezpagenkus, ain gatxa dala kendutia ekandu au, ta zeñetarako beste aldeti ez dakargun jatorriz inklinazinoerik? Orain bada, zeinbat atzerabide, ta eragozgarri izango ez ditu gizonak kenduteko aragijaren bizijo itxaskor ta naturaleza dongatuti datorrena atara emona bada? Zelan erraz ezi, edo bezau aragi pekatubagaz uzutuba? Zelan lotu begi oitu, edo ekandu dirianak ikustera amore gaistoz adiskide pekatukuak? Zelan egongo dira ixillik nosian bein berba zantarrak esatera egin dirian ezpan, ta miñak? Zelan artu gorrotua, ta betiko agurra egin len ain maite izan dituban danza naastu, ta okerrai? Zelan euki geldi oratute ta tokamentu loijetara ekandu dirian eskubak? Pasiño txar bat itotia ain gauza gatxa bada, zelan goitu edo benzidu sentidu guztijetan artu dirian usadijo edo ekandu dongaak? zelan arpegi emon ainbeste arerijori?\nI. Jauna, badira orretarako bitarteko onak, zelan dirian orazinua, liburubak irakurtia, gorputzari indarrak kendutia, ta alan beste batzuk?\nE. Bai; baña pekatubetara ekandu dan arimiak ez dau geienez gogo ta gozorik orazino bero, ta negarrezko eskarijetara; gorroto oi deutsa penitenzijari; liburu onak edo irakurriko ez ditu, edo irakurriko ditu ezin bestez. Alan aurkituten da arimia abere bat eginda gauza on guztietarako atzeratuba, bakarrik daukala atsegiña aragijaren gusto zikiñetan, pekatuben pisubaz obendu ta makurtuba, begijak zerura gogoz jasoten ez dituzala. Zelanguak izango dira bada onelanguen propositu ta konfesinuak?\nI. Dirudi ez daguala zer eranzun errazoe ain argijetara; baña badakuskuz pekatubetara ekandubak bere denpora apur baten zerbait ondubak; pazkuaz konfesau, misinoe bat enzun, ejerzizijo batzubek eginda, egon oi dira bizitza on bat daruelako estalkijaz.\nE. Ondo dinozu; badirudije zerbait ondubak, baña ez dira dirudijen guztiak ariman obiaguak. Ez daruez atera pekatuben sustraijak; ez ebagi ondoti arbola txaarra ta bai adarren batzuk inausi. Egun gitxiren barruban ikusiko dira erro barrijak, janziko da arbolia adar andi ta senduakaz. Bide luzeren baten sartu danak, atseren biar dau zerbait, ta atseren au ez da bidia largatia, ta bai indar ta arnasa artutia aurrera ibilteko gogo barrijagaz. Alan bada dakuskuz pekatari zaartu asko garizuma. ejerzizijo ondo, ta misinoe osteko egunetan buruz bera legez, pekatuko bidian aurrera ez duazala; baña ez beinguan sinistu itxi deutseela guztiz pekatuko bidiari; arnasa artu darue, atsereten dagoz, ta jagiko dira laster jarraituteko gogo barri ta senduaz lengo bide dongiari. Amabost bat egunian pekaturik egin baga, gogait legez egin dabeelako pekatuko bidian, lassati suntus in via iniquitatis, ta gero urte guztija Jangoikua ofendietan. O negar egiteko gauzia! Eta zer jazoko jakee? Indartuko dira pasiño gaistuak, gogortuko da bijotza, ta geruago ta gatxago Jangoikuagana biurtuteko propositu, edo gogo egijazkua.\nI. Gura neukez enzun bardintza, edo konparaziño onen gañekuak?\nE. Ona emen. Seintxu edo jente gaztiak txito erraz, ta ederto ikasi darue berbeetia, dala erdera, da euskera. Gaztelati badator euskal errira lau edo bost urteko mutiltxu bat laster ta geuk legez ikasiko dau euskeria, ta aztuko jako ikasi eban erderia, baserri baten azten bada. Baña badator berrogei urteko gizon bat, biarko dau denpora luzia ikasteko, ta ikasten dabena bere, ez ondo; beti izango da ezaguna. Miña egiten da molda gatxa. Landaratxu gaztiak oker badatoz, zuzen errazak dira, baña arbola lurrian mardotu edo loditubak, nok zuzendu okertubak badagoz? Errekatxu bat igarotia erraza da, baña ez ujolak jagi badira. Zelan bada zuzendu konfesinuak biar daben propositu sendora urte osuetan pekatubetan gogortu ta sustraitu dirianak? Zelan ikasi ta artu birtuteko bidia pekatubetan zaartu dirianak? Zelan igaro errez penitenzijako ibaija pekatuben ujolandiak jagi badira?\nBai bai; pekatubaren ultze sartu barrija atera leite erraz, baña ez pekatubakaz mallukatu badozu, dino san Juan Krisostomok. Pekatu egin barri bat konfesetan lotsatuten dira asko, baña zelangua izango ez da lotsiaren indarra konfesino donga asko egin badira bildurrez estalduta? Nok atera ultze ain mallukatuba? Len asko zan pekatuba bera agertutia konfesoriari; baña gero esan biar dira pekatuba bera, ta au ez agertubagaz egin dirian konfesiño donga guztijak. Maldizino edo birao astunak asieran kendutia, etzan gauza orren gatxa; baña euretara ekandu dirianak, ez dabee beste dotrinarik euren esturasunetan, ta urten daruakez aotik zelan ez dakijela. Gauza ostuba lenenguan biurtutia ez zan orren gauza gatxa, baña etxekotu, ta aragitu bada, nok atera untze ain gogortu ta sartuba? Alan beste bizijuetan; batez bere amore loi bat urratuteko. Zelan luzatu bada, atera? Zelan bigundu alango bijotza amore gaistoti Jangoikuaren amore ederrera? Ez milagro andi baga.\nI. Baña guzur andija da, diabrubak kristinau askori siniserazoten deutseena, au da, gerora aldatuko jakeela bijotza onerako, propositu senduak egingo ditubezala aragija makaldu, ta indarbagatu dedinian?\nE. Bai bai, ta zelan dan guzur galanta. Ona zer dinuan Jeremias profeta santubaren aoz guzurrik esan ezin daikian Jangoiko ber berak. Gatxa itxatsirik daukana, nos osatuko da? Nos largako deutsa dongaro egitiati? Etiope baltzak narruba edo azala zuritu, ta aldatuten dabenian, edo leopardo edo arriak aldatuten ditubanian bere kolore, edo mantxak. Mauru baltzari zelan zuritu bere arpegija milla uregaz bere? Katu nabar bat zelan zuritu? Ez Jangoikuaren milagro andi baga. Orra bada zein gauza gatxa dan zuritutia pekatu asko, ta ekandukuakaz balzitu dan arimia. Biar da Jangoikuaren mirari andi bat, ta mirari edo milagruak gutxijenak dira. O itsutasun ezin esan bestekua! Beste gauza guztietan ezagututen da asieran erraza dana, gatxa dala geruaguan. Gorputzeko gatxetan esan oi da adiuntzaz, edo asieran datozala ondo osagarri, edo erremedijuak; belu datozala, gatxak indarrak artu baditu. Iru soka alkarregaz biurtubak, nekez eteten dira, dino Espiritu Santubak. Zeinbat nekezago amar edo amabi orapillotubak? Zeinbat gatxago izango da pekatu askoren orapillo lodi bat urratutia? Gaztiak (geijenez) ez deutsa zaartuta bere itxiko bere bidiari, au dino Espiritu Santubak. Gaztetan uste da zartzako egunetan artuko dala birtuteko bidia, ta zaarturik dagozan asko dabilz nasaitasunak alabetan. Baña zer izango da? Azeri gasito onek beti darabille aldian antza, ta zarrago ta geijago. Ezpadabilz eskuka loijetan, esango ditube berba zantar, ta arima askoren ondagarrijak; ezpaduaz danza naastu edo peligrosuetara, gaztiai emongo deutsee aurrerabidia juan ditezen. Buru ule murritu, edo zuritubaz eukiko ditube bijotz ta ezpan porruba baño berdiaguak.\nI. Jauna, ez neban sinistuko orren gauza gatxa zala Jangoikuagana propositu senduagaz biurtutia jausi ta jagi, ta bizijo dongeetan sarturik dagozanak.\nE. Ona bada sinisgarri barri batzuk. Eldu zan bein Jesu Kristogana txito estu, ta larri gizon bat, zeñek eukan bere semia Gaiskiñakaz, ta dirautsa, Jauna, eruan deutset seme au zure diszipulubai osatu dagiden, ta euren konjuru guztijakaz ez dabee ezer egin; sendo dagoz espiritu dongaak, ta ez dabe urten gura izan. Erdu ona, esan eutsan Jesu Kristok. Nosti onakua dau gatx ori? Noskuak ditu beregaz Gaiskiñak? Umetati onakuak, Jauna, eranzun eutsan gizonak. Ab indantia. Zetarako egin eutsan Kristok itaune a, berak beekijan guztija? Ezagutu eragiteko gatx zaarrak ez diriala osatuten edozelan; biar dala Jesu Kristoren konjuruba; biar dala milagro andi bat. Itanduten bajake konfesetara datozan batzubei, noskua dozu berba zantarrak esateko ekanduba? Noskua pensamentu ezañetan gozatuteko oituria? Nosti onakuak zikinkerijako beste pekatubak? Eranzun leike egija esatera, umetati asi ziriala eskola donga atan. gero zerbait azita bere, jarraitu eutseela ekandu donga umetako egunetan artubari, ta buruko uliak beste pekatu egin dabeela pensamentuz, berbaz, ta eskuz. O zein zaarra, ta txaarra gatx au! Zelan beinguan osatu? Zelan artu gogo senduak birtutia maite izateko, ta pekatubari gorroto? Asko ete dira sermoe, ta konfesoren konjuru, edo konsejubak? Arrizkuak dira alanguen bijotzak, diabrubak jaubetasun edo posesino luzia dauka, ta Jesu Kristok mirari andi bat ez egitera, bijotza lengua izango da, ta iraungo dau borondatiak aldatu baga erijotzaraño.\nBaña ona Ebanjelijoko bigarren ejenplu bildurgarrijagua. Gizon bat librau zan infernuko Gaiskin loi edo zikiñeti. Ikusi zanian arerijo loi ta donga a bere etxeti kanpuan, ebillen basamortuan atseren ta bakerik artu ezinda. Dino alango baten, biurtuko nas urten neban etxera. Biurtu zan; baña zelan topadu eban grazijaz apainduba, ez eban sarrerarik izan. Zer asmau eban? Juan zan lagun billa, ekarri zituban beragaz bera baño dongago zirian beste zazpi Gaiskin edo infernuko Espiritu. Ekin eutseen guztijak gizon ari, goitu edo benzidu eben, eragin eutsen pekatu, ta galduerazo grazija, sartu zirian zortzirak gizon triste aren barruban, ta geratu zan lenenguan baño dongago; len infernuko bategaz, ta bigarren pekatu aldijan, zortzigaz. Zelan arik atera zortzi Gaiskinak? Nun da gure fedia? Oneek ete dira ipuin engañetako asmaubak? Ez, ta bai Kristoren esanak. Zelan geratuko da pekatuban daguan arimia urte osuetako konfesinoe, ta pekatuben nastiakaz? Zelan sendotuko ez dira infernukuak? Zelan gogortu ez irauteko eurentzat daukeen etxian? Ah ta zelan dan guzur andija baño andijagua, geruago ta errazago dala propositu senduak artu, ta Jangoikuagana biurtutia! Pekatubak pekatubari geitubaz egiten da kate lodi ta senduagua.Ta erraz izango da kate au urratutia? Geruago ta borondatia gogorrago, Jangoikua aserriago, ta infernukua indartsubago.\nBaña ez da ixillik igarotekua San Jeronimok dakarren jazoera au. Eguan bein Arsenio eritxon eremutar santuba baso bateko kobao, edo lezan. Agertu jakon aingeru bat ta esan eutsan, Arsenio, urten egizu kanpora, ta erakutsiko deutsut gizonakaz jazoten dana. Urten, ta ikusi eban gizon bat basuan egurra ebagi, ta kargia egiten. Kargia zan legez andijegija, egin arren alegina lepora jasoteko, ezin eban jaso. Ezarri eutsazan egur barrijak lenguak gitxitu biarrian; dendatuten zan ostera lepora jasoteko, baña alperrik.\nEguan Arsenio zurtuta esaten ebala; gizonaren zorua! Jaso ezin daben egur kargiari ezarriko leuskioz egur barrijak? Geitu, astundu geijago, ta tematu gero jasoten kargia? Ez ezauban Arseniok, zer adierazo gura eben ekusan gauza ak, ta esan eutsan aingerubak: Au da gizonen itxumendi ta zorakerija. Dabilz infernurako kargak egiten pekatubakaz, batzuk lujurijako basuan, beste batzuk iñoren ondasunetakuan; asko, onra txarra deritxonian. Nekatuten dira jaso ezinik kargatzar gaistua. Zer egin darue? Azi kargia, astundu, pekatu barrijak lenguai ezarririk. Amarri ogei, ogeiri berrogei. O zelango kargia! Zein astuna! Indarrak gitxitu, ta geitu kargia? Zelan erraz jaso? Ikaratuten da kristinau bat konfesetan pensamentu zantar konsentidu, edo leku-emona. Zelango larritasunak artuko ez dau geitu badeutsaz gurari edo deseo borondatezko, ta ezañak? Zelan koloriak gorrituko ez jakoz, igaro bada bere burubagaz egitera eskuka zikiñ, ta aragijari atsegin zantarra emotekuak? Zelan erraz konfesau, gero amore gaistuan sartu bada, ta egin baditu bera bere lotsatuten dabeen akzinoe ezañak? Larrituko da, baña kezka guztiakaz bere, gordeko ditu pekatubak, agertuko ez ditu biar legez, ta lotsiaren lotsaz konfesau ezinda, juango da infernura probetxu bagako konfesino osua an egitera. Bai, dino san Buenabenturak, lenenguan osatuten erraza zan gatxa, ta osatu gura ezaz dator kangrena, edo aragijaren usteltasuna, zelan osatu mirari andi baga? Jakin ta sinistu bada adi onez, edo lenengoti biar dala artu propositu sendua, oni iraun eragin biar jakola; ez gerorako larga.


Dekonstrukzioa: Materia eta Denbora - nana shibui\nDekonstrukzioa: Materia eta Denbora\nProiektu honen garapena esperientzia aberasgarria izan zen eta ez soilik burututako diseinu, programazio, komunikazio eta egindako gestioagatik, baizik eta autoreak berak agerian uzten zituen ezagutza eta jakinduriagatik. Ederra izan zen plano filosofiko batetik “Dekonstrukzioa” bezalako tematika sakon eta konplexu bat erakusketaren diseinu planora mugitzea. Lanaren bizkarrezurra, tematika “obra ireki” gisa ulertu zen lanaren ulermenaren diseinuan izan zuen eragina, autoreak bere protagonismoa bigarren plano batean utzi eta obraren ikuslea bere parte aktibo bilakatzen. Horrek, espazio konposizio berezi batera eraman zuen, lan mota desberdinak banaketa bakar batekin konbinatuz eta honek ikuslearengan lortu nahi zuen jarrera bilatuz. Erakusketaren espazioaren diseinu integralaz eta erakusketaren grafikaz aparte, okasiorako diptiko bat prestatu zen, gure eta Antonioren ezagutzatik abiatuz eta filosofo gisa, bere tesiaren laburpen dokumentua. Benetako esperientzia zentzu guztietara, bai guretzat bai eta ikuslearentzat ere.\nErakusketa, nanaUdaberria, bizi egarria


Ibai alboko pasealekua Ibarra kiroldegiraino iritsiko da aurten - Aretxabaleta - Goiena.eus\nIbai alboko pasealekua Ibarra kiroldegiraino iritsiko da aurten\nMirari Altube 2018-05-21 11:53\nDeba ibaiaren alboko pasealekua Ibarra kiroldegiraino luzatzeko lanak datozen hilabeteotan egingo dituzte. Obrak esleitzeko oinarriak dagoeneko argitaratu dituzte, eta, proposamenak jasotzeko epea agortu ondoren, kontratazio mahaiak esleipena egingo du; iragarri dute ekainean izango dela, seguru asko.\n62 metroko luzera du egiteko dagoen tarteak, eta 226.000 euroko aurrekontua; horietatik 35.000 euro aireko linearen lurperatze lanak egiteko izango dira. Behin lanak hasita, lau hilabete beharko dituzte erabat bukatzeko.\nLurraren baldintza zailak\n"Mugikortasun jasangarria helburu estrategikoa da Udalarentzat eta horrela izan da azken urteotan", adierazi dute, eta gaineratu: "Helburu horri eutsiz, oinezko zein txirrindularientzat pasealeku sare zabala egokitu da herrian zehar, Aretxabaleta Arrasaterekin lotzen duena, eta Eskoriatzarantz oraindik ere atondu gabeko tarte batzuk dituena". Oraingo proiektu honek tarte horietako bat "egokitzea" du helburu, erdigunea kiroldegiarekin lotzeko.\nEra berean, jakinarazi dute lurrak dituen baldintzak ez direla errazak: "Erreka ertzean landare trinkoak daude eta goiko aldean drainatze lanak egiten dabiltza. Ikusi diren arazoak konpontzeko, erreka aldean horma bat egitea aurreikusten da, baita indusketa lanak ere mendira ematen duen aldean".\nPasealekua luzatzearekin batera, aireko argindar sarearen lurperatze lanak ere bukatuko dituzte, Iberdrolak dituen erdi tentsioko aireko lineak, hain zuzen ere.


Dekretu berri, gatazka zahar | Gizartea | Berria\nEusko Jaurlaritzak uztailean onartu zuen zahar etxeetako dekretu berria, langileen aldarriak bizi-bizi daudela. Egoerak hobera egingo ez duelakoan daude sindikatuak.\nGipuzkoako zahar etxeetako langileen protesta bat, martxoan. ANDONI CANELLADA / FOKU Tamaina handiagoan ikusi\nZahar etxeetako langileen gatazkak pil-pilean dirau. Duela lau urte hasi zuten greba Bizkaiko zahar etxeetako langileek, eta, bi urteko borrokaren ostean, 2017ko urrian lortu zuten akordioa patronalarekin. Iragan ikasturtean, Gipuzkoako beharginek hartu zuten borrokarako lekukoa, eta 80 bat greba egun egin dituzte. Erabiltzaileei zerbitzu egokiak eskaini ahal izateko, lan baldintzak hobetzea eskatzen dute langileek, orain ez baita hori bermatzen, haien ustetan. Testuinguru nahasi horretan iritsi da Eusko Jaurlaritzak onartu duen zahar etxeetako dekretu berria, eta hautsak are gehiago harrotu ditu.\nUztailaren 30ean onartu zuten dekretuak arautzen ditu zahar etxeek bete beharreko eskakizun materialak, funtzionalak, eta langileen arlokoak. Jaurlaritzak azaldu duenez, martxan dauden zentroek bi urteko epea izango dute langileen arloko eskakizunetara eta eskabide funtzionaletara egokitzeko; ez, ordea, materialetara. Eskakizun materiala egoitza berriek soilik ezarri beharko dute.\nBeatriz Artolazabal Jaurlaritzako Gizarte Politiketako sailburuak nabarmendu du dekretu berriak «adinekoen ongizatea eta arreta bermatuko» dituela. Esan duenez, horretarako, zuzeneko arretaren langile ratioak «hobetuko» dituzte. Sindikatuek, ordea, ez dute begi onez hartu egitasmoa; LABek, esaterako, gogor kritikatu du, eta egoerak «okerrera» egingo duela esan du.\nDekretua onartzeko moduak ere ekarri ditu desadostasunak. Sindikatuek gaitzetsi dute langileen parte hartzerik gabe onartu izana. Aldiz, Lide Amilibia Jaurlaritzako Gizarte Politiketako sailburuordeak argudiatu du dekretua Gizarte Zerbitzuen Kontseiluaren babesarekin onartu zela, eta LABek eta CCOOk ez ziotela «ekarpenik egin». Jaurlaritzaren arabera, dekretuak aldeko hogei boto, aurkako bat eta bi abstentzio jaso zituen.\nSindikatuen eta gizarte eragileen artean gaitzespena sortu du araubideak. ELAk «maltzurkeriaz eta arduragabekeriaz» jokatu izana egotzi dio Eusko Jaurlaritzari, eta «atzerapauso» gisara definitu du egitasmoa. Gainera, nabarmendu du dekretuak ez duela arreta zuzena hobetuko.\nIldo beretik jo du LABek ere. Oscar de los Bueis sindikatuko kideak salatu du dekretu berriko ratioekin «lan kargek» bere horretan jarraituko dutela: «Erabiltzaileek zerbitzu oso txarra jasotzen jarraituko dute, eta langileei ez zaizkie lan baldintzak bermatuko, ezta lan osasunerako eskubidea ere».\nEusko Legebiltzarrak zerbitzu sozialetan hainbat neurri ezartzeko galdegin zion Jaurlaritzari 2017an, eta horiek bete ez izana egozten ari zaizkio. Neurri horien artean daude zerbitzu sozial guztiak erregulatzea, araudia berritzea, eta erabiltzaileen zein langileen ordezkarien parte hartzea bermatzea. Izan ere, 1998koa da egun indarrean dagoen dekretua.\nDekretua onartzeko unea ez dute egokitzat jo kritikoek, hala nola Bueisek: «Bitxia da. Hogei urte ezer egin gabe, bi urte Eusko Legebiltzarraren agindurik bete gabe, eta bat-batean uztailaren 30ean ateratzea dekretua. Oso garai txarra da erantzun soziala emateko».\nAuzia epaitegietara hel daitekeela ohartarazi dute sindikatuek. Langileen eta erabiltzaileen eskubideak bermatzen ez direla iritzita, legearen bidetik zerbait egin daitekeen aztertzeko asmoa du, adibidez, LABek: «Hausnarketa egin behar dugu. Orain zaila da abuztuan gaudelako, baina ikusiko dugu legez zer aukera dugun helegitea jartzeko».\nZahar etxeetako gatazkan ratioak izan dira punturik arantzatsuenetako bat. Zentroetako erabiltzaileen arta bermatzeko behar den zuzeneko arreta zehazten dute ratioek, eta Jaurlaritzak jartzen ditu oinarrizko irizpideak. Dekretuari esker, ratioak «hobetuko» direla adierazi du erakundeak, baina oinarri falta egotzi diote langileen ordezkariek.\nAnder Rodriguez Gipuzkoako Aldundiko Gizarte Politiketako diputatu ohiak uste du aldaketak ratioak okertzea eragingo duela hainbat kasutan: «1998ko dekretuan lanaldi osoaren baitan zehaztu ziren ratioak. Baina, orduan zegoen lanaldia eta egun dagoena ez dira bera. Ratioak arretarako eskaintzen diren minutuen arabera zehaztu behar dira, ez lanaldiaren arabera».\nHalaber, Rodriguezek nabarmendu du beharrezkoa dela ratioak ezartzeko, egoeraren «analisi sakona» egitea, erabiltzaileak artatzeko dauden beharrak kontuan hartuta. Jaurlaritzaren dekretua «inongo ikerketarik» gabe egin dela esan du: «Zenbaki batzuk jarri behar zituzten».\n2017an Gizarte Politiketako Saileko aholkularitza juridikoak txosten bat argitaratu zuen, eta han biltzen zen, besteak beste, dekretu proiektuan ezarritako ratioak «justifikatu gabe» zeudela. Behin betikoan ere, hala jarraitzen dutela iritzi dute kritikoek.\nELA sindikatuak Hego Euskal Herriko zahar etxeetako ratioak neurtu zituen urte hasieran, eta kanpaina bat jarri zuen martxan Bi ordu, gutxienez, ez ditugu merezi? leloarekin. Kanpainaren helburua da egunean pertsona bakoitzari gutxienez 120 minutu eskaintzea. Egun, oso bestelakoa da egoera. Sindikatuaren arabera, batez beste denbora hau eskaintzen diete pertsona bakoitzari: Gipuzkoan, 92 minutu; Bizkaian, 60 minutu; eta Araban, zein Nafarroan, 88 minutu.\nLABentzat, «zaila» da ratioak neurtzea. De los Bueisen ustez, «arreta egoki baterako ratioak integratu behar dira». Harentzat, ezinbestekoa da zerbitzuaren kalitatea bermatzea, eta zerbitzu hori eskaintzeak ez du «inolako kalterik eragin behar langileen osasunean».\nIkasturte berria ate joka dago, eta Gipuzkoan ez da akordiorik espero epe laburrean. Tirabirak nabarmenak dira. Zahar etxeetako leku gehienak itunpekoak dira, eta, hala ere, aldundiak sindikatuen eta patronalen esku utzi du konponbidea. Horrek, sindikatuen haserrea eragin du. Haien artean ere, adostasun falta: ELA eta LAB protestan ari dira, baina bakoitza bere aldetik. Egoera blokeatuta, ikusteko dago udazkenean zer bide hartzen duen.


«Euskaraz banekien, baina euskararen kontzientzia Oñatin hartu nuen» | OsatuBerri\n«Euskaraz banekien, baina euskararen kontzientzia Oñatin hartu nuen»\nFelix Razkin • Osakidetzako euskara teknikari eta itzultzaile ohia\nArbizuarra jaiotzez, umetan Oñatira joan zen Felix Razkin abade ikasketak egitera, baina bide hori utzi, eta Gasteizera jo zuen gazte. Langile mugimenduan murgilduta, martxoaren 3ko gertakarien lekuko izan zen, eta, gerora, Osakidetzako Euskara Zerbitzuan hartu zuen erretiroa. ‘Osatuberri’-ren aurretik zegoen ‘Osatuz’ aldizkariaren sorreran hartu zuen parte, euskaraz ikasten ari ziren sanitarioek irakur zezaten.\nGaztea zinela jo zenuen Gasteizera.\nBai, 1967an. Oñatitik kuadrilla eder bat etorri ginen hona, Gasteizera. Ustez, seminarioan ikastera, baina guk ordurako utzita genuen, eta bakoitzak bere bidea hartu zuen. Lankide gehienek Lehen Hezkuntzako ikasketak egin zituzten. Ni, berriz, lantegi batean sartu nintzen, Oñatiko enpresa batean, Tximist izenekoan.\nNolakoa zen giroa 60ko hamarkadako Gasteiz hartan?\nGasteizen oso euskara gutxi entzuten zen. Orduan, etorri berriak ziren enpresa asko Gipuzkoatik eta Bizkaitik hona Gasteizera; beraz, euskaldun asko zeuden, eta gu justu momentu hartan heldu ginen. Segituan hasi ginen helduei euskarazko eskolak ematen kuadrilla eder bat, Oñatitik etorritako zortzi-hamar lagun.\nErabaki bat hartu zenuen euskaltzale izateko, edo inertziaren eta garaiaren ondorioa izan zen?\nEz, nik euskaraz jaiotzetik egin izan dut, Arbizun. Euskaraz banekien, baina euskararen kontzientzia Oñatin hartu nuen. Han hasi ginen aldizkari batzuk ateratzen kongregazio guztietara zabaltzeko eta elkarren berri izateko. Orduantxe garatu genuen euskararen aldeko militante izateko kontzientzia.\n«ELIZATIK ATERATZEN GINENOI POLIZIAK TIRO EGITEN ZIGULA IKUSTEAN, HARRIEKIN HASI GINEN»\nEta langile kontzientzia?\nGarai hartan apaiz langileen mugimendua zegoen, eta nik alde horretara jo nuen. Ez dakit zein asmorekin. Pixka bat bizitza bideratu nahian, baina bai zera! Han hartzen duzu kolpea, eta… baina trebatu nintzen langile mugimenduan. Martxoaren 3ko greba ikustea egokitu zitzaidan.\nMartxoaren 3a egun tristea izan zen, baina garaipenak lortu zenituzten.\nBai. Ordura arte eginak ziren grebak Gasteizen, baina gure planteamendua oso desberdina zen. Garai hartan enpresetan ez zen hitzarmenik negoziatzen oro har, eta negoziatzen zirenetan izaten ziren enpresek aukeratutako ordezkarien bitartez eta sindikatu bertikalekin. Guk horrekin apurtu nahi genuen, konbentzituta geundelako langileek aukeratutako ordezkariek negoziatu behar zutela enpresetan.\nBorroka oso luzea izan zen, eta martxoaren 3an izan zen greba orokorra. Hiri guztia geratu zen. Dena zegoen itxita, dendak zein lantegiak. Hainbat erreibindikazio geneuzkan; adibidez, «lan bera, soldata bera», emakumeek enpresa batzuetan % 25 gutxiago irabazten zutelako. Emakumeek ere indar handia erakutsi zuten mugimendu hartan, greban zeuden enpresetako langileentzat dirua biltzen eta erresistentzia kutxak antolatzen.\nEgun hartan bertan beldurra eta adrenalina nahastuta?\nBai, bai. Egun hartan, eliza barruan geunden itxaroten jada. Arratsaldean bildu behar ginen balorazioa egiteko, baina 3.000 lagun baino gehiago egon ziren itxaroten batzarra hasteko. Orduan, gu bilduta geunden bitartean, Polizia hasi zen ke-potoak botatzen barrura, eta jendea, ito beharrean, kanpora ateratzen hasi zen. Atetik eta leihoetatik ere bai. Polizia tiroka hasi zen, baina benetako tiroak, balak, eta guk kontra egin genien. Polizia asko zeuden, eta «zelai beteko bataila» antzeko bat izan zen. Elizatik ateratzen ginenoi Poliziak tiro egiten zigula ikustean, harriekin hasi ginen. Azkenean zeukaten munizio guztia amaitu zuten.\nEuskararen gaira bueltatuz, zuk uste baino geldoagoa izan da euskararen bilakaera azken urteotan?\nGasteizen ez. Nik uste dut nahiko ongi egin dela. Egia da gehien irabazteko zeukana zela, ez zegoelako euskara askorik. Oro har, esan dezaket oso mantso joan dela. Diktadura garaia zen, eta geroko demokrazia garaiko gobernuek ere, ez zuten asko lagundu. Ni kartzelara eraman ninduten euskarazko eskolak emateagatik, hemen Gasteizen. Polizia sekretukoak lokalera sartu ziren eskola ematen ari ginela, eta eraman egin ninduten polizia-etxera, eta gero kartzelara.\n«OSPITALE EDO ESKUALDE BAKOITZEKO EUSKARA ARDURADUNEK GARRANTZI HANDIA IZAN ZUTEN PLANA MARTXAN JARTZEKO, BETIERE EUSKARA ZERBITZUKO LAGUNEN BATEN GIDARITZAPEAN»\nNoiz izan zen, 70eko hamarkada hasieran?\nBai, inguru horretan.\nBai, baina ez zen gauza handirik atera, ez zigutelako harrapatu ez propagandarik ez ezer. Lotzen zuten euskarazko eskolak ematea ETAkoa izatearekin, baina ez zuten ezer aurkitu. Hilabete egon nintzen Gasteizko kartzelan, baina atera gintuzten epaiketarik egin gabe, ikusi zutelako ez zegoela zer egin.\nGerora, zelan amaitu zenuen Osakidetzan lanean?\nNik ikusten nuen gure enpresa, BH, ez zihoala batere ongi, eta Euskal Filologia egiten hasi nintzen. Enpresatik bota gintuztenean, urte eta erdi egin nuen langabezian, eta Osakidetzako oposizioetara aurkeztu nintzen. Denbora batez Eusko Jaurlaritzaren itzulpengintza beka batekin ibili nintzen, eta aldundiarentzat, udalarentzat eta enpresa batentzat itzulpenak egiten, baina momentu batean deitu egin zidaten Osakidetzatik, eta joan nintzen. Sei hilabeterako egin zidaten lehen kontratua, baina, aurrena, administrari moduan. Euskara Zerbitzua zegoen ordurako, eta konturatu ziren administrarien arloan lehen eurek egiten zituztela itzulpenak, eta ni han sartu nintzenetik beste norbaitek egiten zituela. Galdetu zuten ea nolatan zeuden dokumentu horiek itzulita, eta jabetu ziren nik Euskal Filologia neukala eta laugarren hizkuntza-eskakizuna, eta berehala deitu zidaten Euskara Zerbitzutik. Segituan murgildu ginen plan berri batean Osakidetza euskalduntzeko. Roberto Manjon zen Euskara Zerbitzuko burua. Osakidetzako Euskara Plana onartu ondoren, Euskara Zerbitzuko lankide guztiok buru belarri murgildu ginen zeregin horretan, bakoitzak ospitale edo eskualde baten ardura hartu zuen eta plana martxan jartzen lagundu. Sarritan biltzen ginen plana nola zihoan ikusteko. Ospitale edo eskualde bakoitzeko euskara arduradunak garrantzi handia izan zuen plana martxan jartzeko, betiere Euskara Zerbitzuko lagunen baten gidaritzapean. Eskualdez eskualde begiratzen hasi ginen euskaldunen kopurua, eta horren arabera zehazten zen euskaraz jakin behar zuen jende kopurua.\nOrduan, ikusiko zenuen bilakaera.\nBai, bai. Araban zerotik hasi ginen, eta baliabideak jarri behar izan genituen. Jendea liberatu zen euskara ikasteko, eta oso ongi kudeatu zen. Antolatu behar zen ea zenbat jende liberatu zitekeen ospitale bakoitzetik euskara ikasteko. Horrek bere fruituak eman ditu, eta bost urtean edo, jende dezentek atera zuen bigarren hizkuntza-eskakizuna, eta EGA ere bai, batzuek.


Sei hilabetera kondena, Baionako polizia etxea andeatu izanaz akusaturik | Sei hilabetera kondena, Baionako polizia etxea andeatu izanaz akusaturik – iparraldekohitza\nPaueko emazteen presondegian preso atxikitzen zuten otsailaren 4tik, eta auzitik landa berriz ere presondegira eraman zuten otsailaren 25 honetan T.T. italiar jatorriko emaztea. Orotara 6 hilabeteko presondegi zigorrera kondenatu eta Baionako auzitegiak. Lau hilabete ontasun publikoak andeatu izanagatik eta beste bi hilabete DNA ez eman izanagatik, guztiak fermu. Prokuradoreak 6 hilabeteko presondegi zigorra eskatu zuen, eta DNA ukatzeagatik beste 3 hilabete fermu. Pirinio Atlantikoetako departamenduan sartzeko debekua ere eskatu zuen prokuradoreak.\nGaur epaituko dute otsailaren 2ko Baionako #jakahori en manifestaldian atxilotu italiarra, polizia etxean margoketak egiteaz akusatua. Paueko presondegian preso dute otsailaren 4tik. Auzia prestatzeko denbora eskatu zuen eta tartean ez zuten onartu askatzea @berria @IEHkohitza\n— Nora Arbelbide Lete (@noraarbelbide) February 25, 2019\nOihu eta negar artean bururatu zen auzia. Lagun eta familiarrak harrituak kondenaren disproportzioagatik. T.T.ren kontra ez zutela elementurik berretsi zuen bere aldetik ere Alice Becker-ek, T.T.ren abokatuak: “Epaia ez dut ulertzen. Harrigarria da. Dosierra izugarri hutsa da. Zuzenbide ikuspegitik, forma aldetik akatsak daude, eta funtsean ere, ez dute frogarik erakusten duenik nire bezeroa andeatze horietan inplikatua izan denik. Horregatik epaileei eskatu diet zuzenbide ikuspegitik begiratzea dosierra. Irakurketa juridikoa egitea. Baina ez dute hala egin”. Dei egitea erabaki zuten.\nAdibidez, ez zegoen lekukorik ezagutu zuenik T.T. , ez irudirik non ikusten zenik, ez aztarnarik, ez aitortzarik. Bere aurka zuten elementu bakarra, bi arkatz markatzaile bere sakelan aurkituak. Bereziki Acab (All cops are bastards (polizia guztiak kabroiak dira)) idatzi izana leporatu zioten. Ezinezkoa zitekeela esplikatu nahi izan zien akusatuak. Saiakera bat egitea ere eskatu zien. Acab hori esprai berde batekin zela idatzia izan, bere markatzailea anitzez finagoa dela. Poliziei ere gauza bera propopsatu ziela atxiloaldian, markatzailea hartzea eta murru bat margotzea. Baina markatzaileen azterketarik ez zuten egin. Eta dena den beste tindaketa eta kaltetzeak ere leporatu zizkieten. Dela horiz idatzi zirenak edo arrosez. Dela kamarak andeatu izana, agertu tintaketa guztiak egin izana, berinak hautsi izana. Kaltetze kolektiboak izan zirenak. Eta arau-hausteak, indibidualak izan behar direla azpimarratu zien abokatuak. Funtsean, tintaketa eta kamera baten kasuan jadanik beste batzuk kondenatu zituen Baionako epaitegiak. Baina kontra esan hori ez zuten zehaztu epaileek.\nIzan ere, auzi hau otsailaren 5ko auziaren jarraipen bat da. Egun horretan zuten epaitzekoa T.T. beste hiru akusatuekin, berehalako auzi batean. T.T.ren abokatuak denbora eskatu zuen auziaren prestatzeko. Onartu zioten denbora. Baina bitartean T.T. preso sartzea erabaki zuten, beren irudiko ez baitzuten garantiarik berriz agertzea auzitegira, italiarra baita. Beste hiruen kasuan, jadanik abisu arranguragarriak izan zirela azpimarratu zuten abokatuek. Tarbeseko gizonari zortzi hilabete presondegi jarri zizkioten, lau gibelapenarekin. Gersekoari sei hilabete, lau gibelapenarekin; eta baionarrari sei hilabete gibelapenarekin. 5.000 euroko kalte-ordainak pagatu beharko dizkiote salaketa jarri zuen poliziari. Hiru hauek zenbait ekintza aitortu zituzten. Dela tindaketa bat, harri bat jaurti izana, ala kamara bat bota izana. Egun berean zuten bozkatu Frantziako diputatuek bazter-nahasleen aurkako legea, eta zentzu beretik doazela azpimarratu zuten, funtsean, orduan ere, abokatuek.\nProkuradoreak leporatu zion jantzi ilunez jantzia izatea, gau hartako kaltetzaileak bezala. T.T.k ezetz, gain zuri bat zuela. Prokuradoreak erantzun zion argazkitan hartua izatea ez zuenetz onartu, hori frogatu ezina dela. Orduan, abokatuak ihardetsi zion prokuradoreari atxiloaldiko argazkia aurpegiarena dela, eta ez zukeela balioko, ondorioz jantziak zein diren ikusteko. Orohar auzia horrela iragan zen. Frogarik ez zutela eta, testuingurua hauspotzen, bereziki prokuradorea. Leporatu zion sostengu komite bat izatea, bai interneten agiri bat argiratu zuena eta baita aitzineko auzian kantatu izana ukabila altsatuz. Funtsean akusatuari ere leporatu zion kantatu izana, baita ukabila altsatu izana. Akusatuak, erantzun zion ezinezkoa zitekeela esku burdinekin lotua baitzen. Ideia politikoak leporatzen zizkion ororen buru prokuradoreak. Argi agertu zen, baita epaileentzat ere, beste zerbait zegoela hor jokoan. Funtsean, prokuradoreak gogoratu zuen G7a hurbiltzen ari dela, aitzineko auzian bezala.\nAkusatuari dagokionez, manifestaldira joan eta gero, polizia etxean gelditu zela esplikatu zuen, begira bakarrik zela gelditu, ez zuela deus egin. Gertatu izan zaiola Poloniara ere joatea, manifestaldiak segitzera. “Manifestaldi guztiak interesgarriak dira ulertzeko zer gertatzen ari den gizarte batean”. Soziologian doktore da emaztea. Euskal Herria ezagutzera etorria zela esplikatu zuen. Beren hizkuntza dela eta, Euskal Herriko berezitasunak hobeki ezagutzeko. Bere erru bakarra izan zela ez lekuak hustu izana, baina besterik ez. “Nahi nuen begiratu. Arrisku hori hartu dut eta orain hemen nago” adierazi zuen auzi denboran, bere lekukotasuna ematea eskatu ziolarik epaileak, epaia aitzin.


Espainiako Gobernuak 1989an Herri Batasunako kideei bonba gutunak bidali zizkiela azaleratu du dokumentu batek. Hala baieztatu dute CESIDeko zuzendari ohi Emilio Alonso Manglanoren eta Barne ministro ohi Antoni Asuncionen arteko elkarrizketek. Berriki argitaratu diren grabazio horien arabera, ezker abertzaleko militante eta jarraitzaileei zuzendutako bonba-gutunak Estatu aparatuek igorri zituzten; hain justu ere, gutun horien bidalketaren arduradunetako bat Jose Luis Corcuera orduko ministroa zela diote. Tartean, Jose Antonio Cardosa 22 urteko postariaren heriotza eragin zuena. Ildefonso Salazar HBko militantearen buzoian gutuna uztekoa zen Cardosa, 1989ko irailaren 20an. Gutuna tolesterakoan, detonagailua aktibatu eta eztandak bete-betean harrapatu zuen postaria. Errenterian zendu zen.\nGaur jakinarazitako elkarrizketen ostean, EH Bilduk ekimen parlamentarioa sorta martxan jarri du Kongresuan, Corcuerari eta Fernando Grande-Marlaska Barne ministroari premiazko azalpenak exijitzeko. Corcuera Espainiako Barne ministro izan zen 1988tik 1993ra, eta gutun horiek bidaltzearen atzean egongo litzateke, inteligentzia zerbitzuko zuzendari eta ministro ohiaren arteko hizketaldiek baieztatu dutenez.\nCorcuera ministro ohia zuzenean inplikatzen dutenen lekukotza ezagutu ondoren, EH Bilduk ezinbestekotzat jo du Barne Batzordean azalpenak lehenbailehen ematea bonda gutunen auzian izan zuen erantzukizuna argitzeko asmoz. Horrez gainera, EH Bilduk nahi du Fernando Grande-Marlaska egungo Barne ministroak Kongresuan azalpenak ematea eta Emilio Alonso Manglanoren, 1981etik 1995ra inteligentzia zerbitzuko zuzendari izandakoaren, grabazioei buruz eskura duen informazio guztia jakinaraztea.\nDesberdintasuna, biktimei ematen zaien tratuan\nEH Bilduk salatu du kasu honek agerian uzten duela indarkeria desberdinen biktimei ematen zaien tratu desberdindua, Estatu Terrorismoaren biktimek biktimek ez dutelako jaso merezi duten egia, justizia eta erreparazioa. Ze aitortza espero dezakete biktimek erasoa nork egin zuen ere ez dakitenean, eta are gutxiago egileak nortzuk izan ziren? Orain badakigu Corcuera buru zuen Barne Ministerioa zegoela bonba gutunen bidalketaren atzean.\nGaur ezagutzera eman diren dokumentuen aurrean, EH Bilduk uste du badela garaia eragindako mina aitortzeko eta Estatu Terrorismoaren erantzuleen hamarkadetako inpunitateari aurre egiteko. Sektoreetako bati hainbeste exijitzen zaion honetan, EH Bilduk gogoratu du Estatu Terrorismoaren ekintzek zigorgabetasunean jarraitzen dutela, egile eta bultzatzaileek ez dutelako eragindako mina aitortu eta ez dietelako inolako adierazpen publikorik egin herritarrei.


1.- Hau da pandero berria hotz eginez hasi dut liburua. Liburuaren lehenengo zati hau lanaren aurkezpena bezala da. Panderu-jotzaileak bezala hots egiten dut zer noan kantatzera, kantatzera noanak zer arazo eman izan didan gaiaren aldetik, euskara beraren aldetik, eta abar.\n2.- Gurutzeko Jonen Plazako iturria dut urrengo pausoa. Madrileren ikuspegiak eman dizkidan lehendabiziko impresio-zapladen maspilduraz betea, Gurutzeko Jonen Plazako iturrondoan egiten dut apatx, neure onera etorri guraz. Ikusi dudan guztia isildu araziz, etorri ta joan ari den urak damaidan pelikulari natzaio jarri. Lehena dit oroitarazten urak, neure jatorria dit gogoratu arazten, hain berria zaidan inguru hain berri honen barruz gora.\n3.- Islak. Hala izendatzen dut Madrilek eman zizkidan etxadizko eta etxadikerazko inpresio eta eraginez idatzi nituen zirrada ta zauzkada txatalei. Goemetriazko zenbait hitzez adierazi behar izan dut lineal ikuspegitan agertu zaidan hiria.\n"Ormen burruka ormaz orma doa,\nzeinek zeinik ihesi\nkael luzeak zehar,\nelkarren ondoren ezpata bertikalez,\nVelazkezen [sic] zerupe geroztik errektangular bilakatu hontan".\n4.- Zorabiotan izenburutzen dut zati hau. Oraindik hiriaren zaplada txundigarriaren pean aurkitzen dut burua, gauza bakoitza bere tokitan kokatu ezinik nabila oraindik, kantagai askoren aurrean, hizkuntza haien neurrira iristen ez zaidala ala ezin moldaltuz hizkuntzari, baina egin ahaletan [sic] dihardut arik eta liburuaren egitura garbi ikusi arte.\n5. Jendea. Aurrenik hiriaren geometria egiturak deitu banindu, hiri lineal zurrun eta kantaltsu hortan jendea bizi dela ohartu dut, jende asko bizi dela, eta atal hontan jendeari nagokio. Jendeari orain, lehen etxeei baino adiago, hitzez jantzi nahiz gizaki bakoitza, kaxkarrenarentzako ere motx aurkitzen ditudalarik hitzik luzeenak. Durangon, Gernikan, Alzuzan bizi daitekeen jendea ikusten dut Madrilen, jendetasunaren misterio jakingarri mila modu interesgarritara daramakian mila modutako jendea.\n6.- Espainiako Plaza. Lagun zahar baten etxera bezala joan ohi nintzen Espainiako Plazara: Zerbantes, Kixote ta Santxo bizi nituen han. Mutikotan zaletu nintzaien haiei. Antxe [sic] aurkitu nituen Madrilen, betiko mezu betikoz, zoro ta garaitu guztiontzako animo-hitzez, ihardunean aritzeko poza eskainiz. Han asaskatu ohi nintzen euskaldunon arazo negargarri frakasatuz, frakasoaren martiri glorios haiekin.\n7.- Eta gizona. Jendea talde handitan, multzo ibilkorretan ikusiz, jende hura bakoizka begiratzen hasi nintzen noizbait. Talde ta multzo izugarri haiek, bat banako gizonez osaturik zeudela ikustera heldu nintzen: Multzoa osatzen zuen gizon bakoitza, multzo hartako hitz-buru izan zitekeela, multzoak osatzen zuen poemari, gizon haietako bakoitzak, beste inork ez halako irakur hasera eman zezaiokeela ohartu nuen. Goizero Metroko andenetan pilatzen ziren talde haiek, kalez kale zerbaiten ondoren ari ziren guztiak eta bakoitza, txaboladitako bazterrez, zubi handien azpitako itzalez, nahi ta ezinaren nekez ziharduten haiek, pertsonaz pertsona, neure herriko gizon kezkatu eta lanpetuen kideko zirela ikusi nuen.\n8. Behebarrua. Urak badu burutapen indarrik niregan. Gurutzeko Jonen Plazan ez ezik Manzanares hibaian ere neure barruko barrura nindekarren urak. Segoviako zubia Manzanaresen gainean. Zerua sakon Manzanaresen barnean. Gizonen eta herrien misterioa bezain ala gehiago sakon, gertakutnzen arrazoi lekutako bezain misteriotsu. Emakume maitagarri baten ahoz entzundakoa gogoratzen dut zati hontan: Haurrak izateko ezkondu zen. Emakume zenez haurrak eginez nahi zuen libratu erraietako antsia, haurrak eginez osatu bere emakumetasunaren tasunik berezko eta bidezkoena. Eta senarrarengana ez ezik Jaungoikoagana ere alferretan aina sarritan eta larritan jo zuen. Euskal Herriak bere herritasunaren tasun libra gaitzaren [sic] ondoren bezala jokatu zuen. Euskal Herriaren berritasunaren lortu nahia eta ezina emakume larritu haren aldean larria ta luzea ikusten dudala alderantziz. Hontan bukatzen dut liburua eta dehadar handi batetan.


Etiketa: marketineko liderrak | Martech Zone\nEtiketa: marketineko liderrak\nAzken hamabi hilabeteak gure negozioaren historiako jendetsuenak izan dira. Martech argitalpena aldatu genuen, 7 urte igaro ondoren bulegoak aldatu genituen, eta zintzo berreraiki genituen gure zerbitzuak. Urtean zehar konferentziak saltatzea erabaki nuen negozioan zentratzeko. Egia esan, ez nuen Floridara bidaiarik egin denbora guztian, atsedena hartzea eta nire ama bisitatzea gustatzen zait. (Ama ez zegoen horren pozik!) Prior


Bidaia aldizkaria HistoriaS Presentation Tierra de Brujas-ekin\nAurreanAgenda VAP«Sorginen lurraldea» aurkezpena Madrilen\nMaiatza 19 2016\t «Sorginen lurraldea» aurkezpena Madrilen\nHurrengo ostiralean 10 Ekainaren, to 20:00 ordu, María Ferreirak bere liburua aurkeztu du Madrilen "Tierra de Brujas", editatu du Viajes al Past-ek. Hitzordua Tierra de Fuego liburu dendan dago (Conde Duque zeharkaldia, 3).\nHurrengo Ostirala 10 Ekainaren, to 20:00 ordu, Maria Ferreira «Tierra de brujas» liburua aurkezten du Madrilen, editatu du Viajes al Past-ek. Hitzordua da Tierra de Fuego liburu-denda (Konde Dukearen bidaia, 3).\nZer da "Sorginen Lurraldea"?\nParadisua puta eta drogazaleen herria da non, esne eta ezti ibaien ordez, oka eta gernu usaina duen laku bat dago. Maria Ferreira (Madrid, 1989) txikitan aitari Afrikako istorioak kontatzen entzutean lurrari buruzko fantasia izan zuen. Denbora pasa zen, bere ametsari heldu zion Makuyu-n, bost urte daramatzan Keniako txoko ahaztu bat\nlan, oraindik hor, ospitale batean gaixo psikiatrikoei arreta ematea. Ez zen, ikastaroa, imajinatu zenuen leku bukolikoa. Bertan ohitu da goizero heriotzaren ezpainei muxuka ematera eta haurtzaroko lorik gabeko gauetan ere ikusten ez zituen istorio hunkigarriekin topo egiten.. Mariak liburu honetan aurre egiten dion ezohiko errutina da: maitasun-aitorpen biluzi bat, beldurrak eta harridura- aterkiarekin ekaitz perfektuari aurre egiten dionaren erraztasunarekin.\nJavier Brandoli kazetariak lanaren hitzaurrean ziurtatzen duenez, VaPren arduradunetako bat, «Sorginen Lurraldean badaude momentuak dena usaintzen duzunean eta orrietatik bereizi behar duzunean., arnasa hartu eta gizakia gogoratzean datzan memoria ariketa bat egin ». Afrikari buruzko liburu batzuk irakurri ditut eta, ikastaroa, Ez dut inoiz horrelako lan bati aurre egin -jarraitzen du Brandolik-. Beharbada, irakurri ditudan autoreetako batek ezin duelako lehen pertsonan kontatu Maríak kontatzen duena. Ez zuen Makuyutik ihes egin, ia guztiok egingo genukeen bezala, han geratu zen lur hura gorrotatzen eta maitatzen ».\n"24 urte ditut eta maitatu nauten baino gizon gehiago hil dira nire autoaren atzeko eserlekuan", egileak aitortzen du amodio istorio baten gorabeherak astintzen dizkigun bitartean, bere, magia beltzeko sorginkeriaz zipriztindua, hozkailuak, non garagardoak lekua partekatzen duten hildako haurtxoekin, bizirik daudenik ez dakiten zonbiak, gogoa ibiltzen duten mamuak eta latrina batean menperatzen diren haurrik gabeko neskak. Mariak bere errutina bizipen zoro horietara egokitzen du, horrek zehaztasun kirurgiko sinple batekin deskribatzen gaitu, agian, bere burua apartekotik babesteko modua, bakardadearen tiraniari men egin gabe. Mariaren garaipena adierazgarria da, kontlonoslo, eta, guztien gainetik, ikasi sorginen lurralde hori non maitatzen, aitortzen, inoiz ez nintzen hain bizirik sentitu.\nLand of Witches-ek argitaratutako hirugarren liburua da Iraganera egindako bidaia editorialak «El mundo del equipaje» kronika ibiltariak bildu ondoren (2014) eta "Macondo afrikarra" (2015), Javier Brandoliren eskutik. María Ferreira Viajesalpasado.com webgunearekin elkarlanean dihardu ekainetik 2013.\nThe world of luggage aurkezpena\nTags: sorginen lurralde aurkezpena, Sorginen lurraldea, sorgin lurra erosi, sorginen lurraldea maria ferreira, sorginen lurraldea iraganera bidaiatzen du, iraganeko liburuetara bidaiak


Saguzar hatz-luzeak badaki arrantza egiten - Zientzia Kaiera\nUPV/EHUko Jokabidearen Ekologia eta Eboluzioa taldeko ikertzailea da Ostaizka Aizpurua Arrieta. Saguzarrak ikertzen ditu, eta, azkenaldian, Valentzia inguruko saguzar baten jokabideak eta ohiturak zelatatzen aritu da. Izan ere, desagertzeko arriskuan dago saguzar hori (Myotis capaccinii, saguzar hatz-luzea), eta haren jokabidea ezagutzea garrantzitsua da espeziea babesteko neurri egokiak hartzeko. Aizpuruak egindako ikerketari esker, frogatu dute saguzarrak, intsektuak ez ezik, arrainak ere jaten dituela. Are gehiago: arrantzan egiteko gai da.\n1. irudia: Saguzar hatz-luzea. (Argazkia: Antton Alberdi)\nUPV/EHUn biologia-ikasketak egiten ari zen garaian hasi zen Aizpurua saguzarren inguruan ikertzen. Joxerra Aihartzak eta Inazio Garinek zuzendutako lantaldearekin batera, hainbat ikerketatan parte hartzeko aukera izan zuen, eta tesirako ere saguzarrak aukeratu zituen ikergai, zehazki, saguzar hatz-luzea (Myotis capaccinii).\nAizpuruak azaldu duenez, laginketa arrunt batean sortu zen saguzar horrekiko jakin-nahia. Mediterraneo inguruko zenbait txokotan bizi da, baina haren egoera oso txarra da; hain zuzen ere, desagertzeko arriskuan dago. Horregatik, lehendik ere egin izan dira hari buruzko ikerketak, espeziea babesteko kudeaketa-planak diseinatzeko. Ikerketa arrunt batean, kolonia bateko banako jakin batzuen gorotzak aztertzen ari zirela, ezkata batzuk topatu zituzten. “Horrek atentzioa eman zien ikertzaileei, ordura arte intsektiborotzat baitzuten espeziea; hau da, intsektuak bakarrik jaten zituela uste zuten”, gogoratu du Aizpuruak.\nEzkata haiek agertzeak, beraz, galdera asko sortu zituen: arraina jatea ezohiko gertakari bat baino ez zen izan, une jakin batean gertatutakoa, edo arraina saguzar horien dietaren parte zen? UPV/EHUko ikertzaile-taldea erantzunen bila abiatu zen, haien artean Ostaizka Aizpurua: “Niretzat berezia zen, ez genuelako uste saguzar horretan arrantza portaera arrunta izango zenik. Izan ere, saguzarrek ekolokazioa erabiltzen dute; horrek esan nahi du ezin dutela ur azpian dagoena ikusi, ur azalak saguzarrek igorritako uhinak islatzen dituelako. Bestalde, saguzar hatz-luzea oso txikia da, 10 gramo pisatzen du gehienez, eta, beraz, ez da erraza hura arrain bat arrantzatzen irudikatzea”.\n2. irudia: Ikertzaileak lanean saguzarren arrantza-lekuan. (Argazkia: Jake Abott)\nArrain exotiko baten zalea\nSaguzar txiki horren ezaugarriak ez ezik, habitata eta fenologia ere aztertu behar izan zituztela adierazi du Aizpuruak: “Kontuan izan behar da Mediterraneoko inguru horrek guztiak aldaketa handiak jasan dituela azken urteotan, eta horrek ondorio zuzenak izan ditu saguzarren populazioan. Fenologiak, berriz, urtaroek eta klimak bizidunetan duten eragina aztertzen du, eta, saguzarraren kasuan, oso faktore garrantzitsua izan zitekeela susmatzen genuen”. Hain zuzen ere, ikertzaileen hipotesietako baten arabera, litekeena zen sasoi lehorrean arrain-kontzentrazio handiak geratzea zenbait putzu txikitan, eta aukera hori baliatzea saguzarrak arrainak arrantzatzeko.\nHorrenbestez, Denian (Alacant) dagoen kolonia bateko gorotzak jaso zituzten hilez hil, 2008tik 2010era, ikusteko ezkatarik agertzen ote zen, eta noiz. Horrela ohartu ziren arraina jatea ez zela ezohikoa eta ez zegoela garai jakin bati lotuta: “Abuztuan eta irailean gehiago agertu baziren ere, urte osoan topatu genituen arrain-aztarnak”.\nArrainen ezkatez gain, otolitoak ere aztertu zituztela nabarmendu du Aizpuruak: “Otolitoak belarriko egitura solido txiki batzuk dira; espeziearekiko espezifikoak direnez, espezieak identifikatzeko balio dute”. Otolitoen azterketaren bidez jakin zuten saguzar hatz-luzeak jaten duen arraina Gambusia holbrooki espeziekoa dela: “Espezie exotiko bat da. Intsektu-jalea da, eta 1920ko hamarkadan sartu zuten Mediterraneoko inguru hartan, intsektuen izurriei aurre egiteko. Gaur egun, penintsulako ehun espezie inbaditzaileenen artean dago”. Horrekin batera, saguzarrek jandako arrainak ere neurtu zituzten: “Aukeran dituen arrainetatik, txikienak hartzen dituela ikusi genuen”.\nAzkenean, arrantzan ari zirela ere grabatu zituzten, in fraganti: “Gorotzetan arrain-arrasto gehien zituzten lau saguzarrei irrati-transmisoreak jarri genizkien; horri esker jakin ahal izan genuen nora joaten ziren arrantzara”. Arrain-dentsitate handia zuen aintzira handi bat zen. Hurrengo saiakerarako, prest zuten bideo-grabagailua, “eta arrantzan ari zirela grabatu genituen”.\nOraindik badituzte erantzun gabeko galderak, adibidez, Gambusia holbrooki espeziea sartu baino lehen ere egiten ote zuten arrantzan eta, hala izatekotan, zer espezie jaten zuten. Baina Aizpuruak eta haren taldekideek frogatu dute, behintzat, saguzar hatz-luzea arrantzan egiteko gai dela, eta kolonia bateko kideentzat ez dela ezohiko jarduera. Ikerketaren emaitzak Plos One aldizkari espezializatuan argitaratu dituzte.\nIturria: Fishing Long-Fingered Bats (Myotis capaccinii) Prey Regularly upon Exotic Fish\nArgitalpen-data: 2014/04/22 · Atala: Dibulgazioa, EHUko ikerketa\nUPV/EHUko Plentziako Itsas Estazioan egindako ikerketa batean, lupia-multzoak monitorizatu dituzte estres-eragileen mende jartzean nola jokatzen duten aztertzeko. Arrain-multzoak sentsore biologiko […]\nAna Galarraga / Elhuyar Zientzia Emakumezko ikertzaileek beren ibilbide profesionala garatzeko topatzen dituzten zailtasun eta oztopoen adibidetzat jo daiteke Ostaizka […]\nJuan Ignacio Pérez eta Miren Bego Urrutia Oxigenoa ———————————————————————————————————– In the mid-1800s, anatomists began to learn of mysterious living fish […]


Microsoft-ek Outlook 2007-ren ohiko galderak berriro argitaratzen ditu: HTML laguntza | Martech Zone\nIrudiak errendatzeko ohiko galderak? 2/15/07 berrikusia\nIraganeko bertsioetan, Outlook-ek errendatzeko bi motor erabiltzen zituen? Internet Explorer edukia irakurtzeko eta Microsoft Word mezuak idazten ari zinenean editatzeko. Horrek esan nahi zuena HTML mezu elektronikoak erantzuten edo birbidaltzen bazenitu, Outlook-en aurreko bertsioek lehenik IEren errendatze motorra erabiliko zutela ikusi ahal izateko, gero konposizio motorra (Word) pasatu beharko zela.\nIkasi genuen hau ez zela bezeroentzako esperientzia aproposa, askotan jendeak sortutako edukia beste hartzaile baten itxura desberdina baitu? formatua apur bat desaktibatuta egongo litzateke edo gauzak ez lirateke agertuko mezua mezuan zegoenean? konposatu? Modu. Entzun genuen bezeroek Microsoft Word-en erabiltzen zituzten edizio tresna aberatsen funtzionalitatea nahi zutela. Internet Explorer eta arakatzailearen teknologiak bezain bikainak izan ziren, ez ziren sekula testu editoreak izateko diseinatu.\nMicrosoft Word 2007 garatzerakoan, garapen taldeak hainbat aurrerapen egin zituen HTML edukia maneiatzean, HTML eta CSS estandarretan oinarrituta. Hobekuntza horietan oinarrituta, Outlook taldeak errendatze eta edizio motorra bateratzeko erabakia hartu zuen Word-en motorra erabiliz, erabiltzaileei edizio esperientzia hobea eskainiz.\nG. Zein da justifikazioa? Ez al du horrek zailtzen Web diseinatzaileek HTML mezu elektronikoak sortzea ?? eta Outlook-eko erabiltzaileek ondo jasotzea? Diseinatutako mezuak?\nA. Word eta errendatze motorrak gaur egun onartzen ez dituen HTML eta CSS atributu batzuk dauden arren, gure bezeroek HTML buletinetarako gehien nahi zituzten gaitasunak Outlook 2007-k onartzen ditu. Informazio gehiago nahi izanez gero, bisitatu: http://msdn2.microsoft.com/en?us/library/aa338201.aspx http://msdn2.microsoft.com/en?us/library/aa338200.aspx HMTL eta CSS estandarrei buruzko xehetasunak lortzeko.\nG. Zergatik ez ditu Microsoft-ek Outlook 2007rako Internet Explorer 7 bertsioko estandar berdinak erabiltzen?\nA. Outlook erabiltzen duten bezeroek ez dute HTML edukia bistaratu nahi, arakatzailean egiten duten moduan, baizik eta eduki hori egile izateko gai izatea ere espero dute. Bezeroengandik entzun genuen, Word-ekin ohituta zeuden edizio esperientzia aberastasuna nahi zutela Outlook-en integratuta. IE7 bikaina den arren, ez zen sekula edizio tresna bat izan nahi. Horregatik, Word-en HTML errendatze motor berria erabiltzeko erabakia hartu genuen bai edukia irakurtzeko bai idazteko, HTML eta CSS estandarretan oinarrituta hobetuta. Horrek errendatze eta edizio motorrak batera bateratzea ahalbidetu zigun, Outlook erabiltzen zuten bezeroek errendatze motor desberdinak erabiltzera behartu beharrean (bata HTML errendatzeko, bestea editatzeko).\nG. Ba al dago Word eta beste motako estandarretarako laguntza gehitzeko asmorik Word-eko motorrean?\nA. Microsoft etengabe aztertzen ari da HTML eta CSS laguntza bezeroen iritzietan oinarrituta\nG. Non aurki dezaket posta elektronikoa entregatzeko praktika onen inguruko informazio gehiago?\nA. Bisita www.microsoft.com/postmaster produktu eta zerbitzu guztiei buruzko informazioa lortzeko, Windows Live Hotmail eta Windows Live Mail barne.\nIturria: The ESP Informazio hau jasotzeko lan egiten dut gaur ESP koalizioa\nNire ondoan nago iritzia. Deitzen da HTML posta elektronikoa, ez Microsoft Word posta.\nTags: posta elektronikoaren htmlhtml helbide elektronikoahtml laguntzamicrosoftaurreikuspenakOutlook 2007


Elkarrekin Podemos zen hauteskunde hauetako berritasuna eta, berritasuna izateko, neurria eman egin du, hamaika diputatu; baina udaberrian zeruko atarietara jaso zuten milaka boto haietatik 150.000 hauteslek galdu diote duela hiru hilabetekoaren memoria. Hauteskunde orokorretatik autonomikoetara egon daitekeen ezberdintasun politiko hutsa baino atxikimendu mota ezberdina galdu ote duen nago, baina ez naiz kapaz zehazteko.\nBerritasuna du aitzaki Idoia Mendiak PSE-EEren gainbehera geldiezina esplikatzeko. Arrazoi du, etxean gelditu ez zaizkion botoetatik asko indar berri horrek eskuratu ditu. Baina arrazoi hori teknikoa da, aritmetikoa, inolaz ere ez politikoa. Politikan galdetu egin behar da indar berri horrek zergatik eragin dien eskuinekoak ez diren alderdiei. Berritasunetik hara badago arrazoiren bat oso larria, kanpainaz gaindi, legegintzaldian bidaide izan duen alderdiak gora egiteko eta berritasunaren mesedetan galtza-zorroak eta dena galtzeko. Erantzun politikorik ematen ez zaion bitartean Euskal Herriko sozialismoaren gainbeherari galga jartzea oso izango da zaila.\nIdoia Mendiaren arrazoia aritmetikoa da, inolaz ere ez politikoa. Politikan galdetu egin behar da indar berri horrek zergatik eragin dien eskuinekoak ez diren alderdiei\nEta bestea ezker abertzalea, nago ez duela asmatzen bakardade politikoan gelditu dela ala txapeldunorde gelditu dela erabakitzen. Biak dira egia, bietarako ere berritasun ospetsu hori jarri dute aitzakia, baina erantzun politikoa, oraingoz behintzat, suertatu zaion bakardadea da. Tokitara joan zaio nazionalismoaren diskurtsoan azken urteotan izan duen nagusitasuna; ikuskizun datozen urteotan nazionalismoak egingo duen bilakaera. Gau elektoraleko unerik loriatsuenean, politikoki larrienean alegia, inor hasi zen ametsetan Elkarrekin Podemos, PSE-EE, eta behar ziren etsai guztien bilketan. Eskuina atera da gehiengo absolutuarekin, EAJ-PP, bada ez bada ere ahaztu behar ez dena.\nZer merezimendu aitortu dizkio EAJri euskal hautesleriak? Esango nuke gizarte baketsu bilakatzen ari garen honetan inolako tentsio larririk eragin ez izana eta herri honetan gauden sentsibilitate nagusien arteko desorekarik sortzen saiatu ez izana. Estu, larri eta haserre bizitzea baino askoz hobe dela ezberdina aitortuz egitea. EAJ jabetu dela esango nuke independentismotik, aldebakartasunetik, zenbat eta urrutiago hainbat eta erantzun hobea ematen diotela herritarrek, eta XXI. mendeko independentismoa asmatu du. Jakin egin behar zertan datzan hori eta zer diferentzia dauden bien artean. Horretan emango dugu hurrengo legegintzaldia, nazionalismoaren baitako bi diskurtsoak bereizten eta, herritarren borondatez, XXI. mendeko hori dela nahiago duten ustea sendotzen. Gehiengo sindikalaren baimenarekin beti ere, horiena ere ez ahaztekoa izan da.\nKanal hauetan artxibatua: Iritzia | Euskal Autonomia Erkidegoko politika


Jazz-aren eredua, politika berrirako ere egokiena - - euskalerriairratia.eus\nJazz-aren eredua, politika berrirako ere egokiena\nFermin Erbiti 2015-04-30 12:37\nAzken egunetan bi kontzertutara joan naiz: jazz kontzertu batera ostiralean eta orkestra sinfoniko baten emanaldira herenegun.\nBi kontzertu oso ezberdinak, jazz taldeek eta orkestra sinfonikoak ez baitute zer ikusirik.\nJazz emanaldietan musikariak maila berean daude, aske ibiltzen dira oholtza gainean, batetik bestera mugituz, zuzendari eta partiturarik gabe. Melodia oinarritzat harturik, baina aldaketak eginez, inprobisazioari tarte zabala utziz eta, beti ere, kontzertu errepikaezinak eskainiz.\nOskestra sinfonikoa kontrakoa da. Zuzendaria da agintari nagusia, eta haren esanetara makurtzen dira musikariak. Guztiek partiturari ahalik eta zintzoen segitu behar diote: nota, iraupena, isiluneak… Hor ez dago inprobisaziorako tarterik, den-dena idatzirik dagoen bezala jotzea baita arrakastaren gakoa.\nKoldo Saratxagak dioenez, enpresa eredu berriak Jazzaren aldeko apustua egin behar du, dena horizontalagoa izan dadin, hori baita langileak motibatzeko modu bakarra.Partitura gutxiago eta inprobisaziorako tarte handiagoa, beraz. Hori omen da enpresa eraginkorragoak lortzeko bidea.\nEnpresan ez ezik, politikan ere jazzaren eredua kontuan hartzeko garaia heldu dela iruditzen zait. Eredu askoz horizontalagoa, askeagoa, partiturarik gabe. Izan ere, batzuei kontrakoa iruditu arren, obra idatzi gabe dago. Guztioi dagokigu hori.


GARRAIOA BIZIKLETAN / BALIO ERANTSIA HERRITARRARENTZAT - Mondraberri\nGARRAIOA BIZIKLETAN / BALIO ERANTSIA HERRITARRARENTZAT\nJesus Markaideren bi artikulu.\nTestuak: Jesus Markaide / Itzulpena: Mondraberri.eus / 2018ko apirilak 25, asteazkena\nUste dut bat gatozela esatean bizikletaren erabilera sustatzea denontzat onuragarria dela. Baina Arrasaten biztanleen %35 bizi da bizikletak mugikortasun arazoa konpontzen ez duten tokietan, aldapak direla-eta. Norbait bere etxetik bizikletarekin irteten bada, eta 3 tokitara joan behar badu, etxera itzuli baino lehen, %80ko probabilitatea dago 4 toki horietako bat egotea bizikletarekin joan ez daitekeen leku batean.\nZergatik ez da hiri-autobus barruan bizikleta eraman ahal izateko sistemarik jartzen? Bilbon badago.\nBalio erantsia herritarrarentzat\n2018ko Aste Santua, Inserso-aren hotela S'Arenal-en, Palmaren erdigunetik 15 kilometrora. Gidariak azaltzen digu non dagoen autobus geltokirik hurbilena erdigunera joan ahal izateko. Geltokira joan gara, eta 10, 15 eta 20 minutu igaro dira baina ez da autobusik ezta bidaiaririk agertu. 23. minutuan neska bat agertu da. 24. minutuan bikote bat eta haur bat agertu dira. 25. minutuan hiru pertsona gehiago azaldu dira. 26. minutuan autobusa iritsi da.\nZehaztasunak harrituta, 23. minutuko neskari galdetzen diot eta APP bat erakutsi dit (doakoa) bere smartphone-an. Aplikazioak azaltzen dizkio zein geltoki dituen kilometro bateko itzulinguruan eta zenbat denbora falta den autobusak geltoki horietara iristeko. Badirudi sistema honek irla osoan funtziontzen duela orain urtebete.\nUste dut hori herritarren zerbitzurako teknologia dela, inbertsio publiko garestirik gabe, eta (funtzionatzen duenean) gauza jakingarriez askotan informatzen gaituztela.


Palestina: aintzatespena nori? Zeri? | Euskal Herriko Antiinperialistak\n2014/12/17 by antinperialistak\nSean Bresnahan militante irlandar errepublikarrak, 1916 Elkarteen ordezkariak idatzitako artikulua.\nEuropar gobernu askok, hoietako asko Israelen aliatu nagusiak, eta bestelako gobernuz kanpoko erakundeek, bai etxean zein atzerrian “Palestina aintzatetsi!” esan et esan dabiltzanean, argi izan behar dugu eta hala esan behar dugu, Palestinaren %22a soilik aintzatesteko deia dela hori. Prozesu honek ez du ekarriko Palestina aintzatestea, baizik eta “Israelgo” Estatu lapurra erruz eta trikimailuz aintzatestea eta honek palestinar lurra ilegalki konkistatzeari eta okupatzeari zilegitasuna ematea ekarriko du.\nPalestinar herriaren kausa zuzena benetan babesten badugu, marra gorriak marraztu beharko ditugu eta itsasotik ibaira doan Palestina osoaren askapenaren aldarrikapenari eutsi beharko diogu. Gainera, Palestinak ez du gure “aintzatespenik” behar, egon badago eta; eta ez soilik errealitate fisiko gisa, baizik eta mundu zuzenago baten alde eta zuzentasunaren eta bakearen aldeko printzipioak onirizten dituen ororen adimenean dagoen errealitate gisa. Ez zatiketa ez okupazioa ez dira printzipio horiekin bat datozen kontzeptuak, eta guk, irlandarrok hori inork baino hobeto jakin beharko genukeen.\nPalestinak behar duena, gure babes osoa da. Guk egin behar duguna Israeli aintzatespena kentzea eta Palestinaren okupazioa eta palestinar eskubide nazionalen ezabatzea inolako zilegitasunik gabeko ekintza kriminalak eta inolaz ere onargarriak edota legezkoak egin ezin direnak argi eta garbi esatea da. Palestinar lurrak indarrez okupatu dituzte, hori legeztatzear gaude edo gizateriaren aldean jarraitu eta krimen hori zenagatik ea denagatik arbuiatuko al dugu?\nGuk egiaren alde egon behar dugu eta palestinar herriaren autodeterminazio eta burujabetza eskubidearekiko gure babesean ezin dugu zalantzarik egin. Israelek palestinar lurra okupatzeko eskubidea omen duenaren ustea erabat arbuiatu behar dugu, eskubide hori ez du eta. Gure aldarrikapenak ez dira izan behar bere lurraren %22a soilik izango duen palestinar bantustan bat onartzearen aldekoak –beste guztia okupatzea zilegitzat jotzen dugularik- baizik eta okupazio sistema sionista guztiz desegitearen aldekoak, Palestina eta palestinarrak aske izan daitezen.\nGuk Palestinaren israeldar okupazioa amaitzearen eta palestinar eskubide nazionalak berrezartzearen aldeko deia egin behar dugu. Israel sionista arbuiatu eta ez lausengatu beharreko entitate bortitz eta kriminala da, eta une kritiko hauetan tinko mantendu behar dugu, erasotzaileari emakidarik egin gabe. Guk, irlandar herriak –guk ere zatiketa eta okupazioa bizi ditugularik- palestinar herriarekiko erabateko babesa erakutsi behar dugu, eta palestinarrek –eta baita guk geuk Irlandan- giza-eskubideek bermatzen diguten askatasun nazional osoa izango duten eguna gertu egoteko lan egin.\nEta batez ere, Irlandak eta irlandar herriak ezin dute entitate sionistari zilegitasuna emango dion inongo prozesutan parterik hartu. Horrelakorik egiterik ez dago.\nGuk Palestina OSOA (%100), Jordan Ibaitik Meditarranear Itsasora, Golan Mendietatik Aqaba Golkora Estatu-nazio gisa aintzatesteko eskatu behar dugu. Hori da askapen nazionaleko palestinar borrokarekin bat egiten duen edonork irlandar herriari egin behar dion deia. Hau baino gutxiago den edozer, sionismoari egindako emakida izateaz gain, gizateria oinarritu beharreko gutxieneko printzipioei traizio egitea da, eta indarra nazioarteko zuzenbidearen gainetik ezartzeko aurreari arriskutsu bat ere izan daiteke.\nEtiketak : PALESTINA\n← Entrevista de Agencia Bolivariana de Prensa a Iñaki Gil de San Vicente en el marco del décimo encuentro internacional de la REDH\n27 urte →


91 Competiciones Eduardo Santas 2018ko Munduko Kopan Eduardo Santas txirrindulari egokituak parte hartu zuen abuztuaren 17tik 19ra Kanadako Baie-Comeau herrian izandako Munduko Kopako azken proban. Lehiaketa martxan jarri zen ohik... 2018-08-21 12:59:23\n92 Federación Horario FNC del 13 al 24 de agosto La Federación Navarra de Ciclismo informa que a partir del dia 13 al el 24 de agosto, el horario de esta federación será de 9:00 a 12:00... 2018-08-10 12:24:19\n93 Federación Convenio con el Servicio Navarro de Salud - Osasunbidea Desde la Federación Navarra de Ciclismo, nos complace poner en conocimiento que el pasado dia ... 2018-08-07 10:02:40\n94 Competiciones Orden de Salida CRI Iturmendi orde... [0,38 MB] 2018-07-20 14:26:43\n95 Competiciones Nafarroako Banakako Erlojupeko Txapelketako aurreinskripzioak Iturmendin uztailaren 22an lehiatuko da Nafarroako Banakako Erlojupeko Txapelketa eta datorren ostegunean, hilak 19, 12:00etan izena emateko epea amaituko da. ... 2018-07-16 13:12:32\n96 Selecciones Selección Navarra para los Campeonatos de España de Edad Escolar Eskola Adineko Espainiako Txapelketak lehiatuak izango dira Ourensen uztailaren 6an, 7an eta 8an. Lehiaketa honetan Nafarroako Selekzioa osatuko duten kirolariak honako hauek dira:... 2018-07-03 18:43:09\n97 Federación NFTko Udako Ordutegia Nafarroako Txirrindularitza Federazioak jakinarazi nahi du datorren Uztailak 5 jendaurreko ordutegia 9:00etatik 13:30era izango dela. ... 2018-07-02 16:27:45\n98 Competiciones Biker hoberenek Superprestigo MTB Biontech txapelketa itxiko dute Lizarran Munduko mendiko bizikletaren diziplinako kirolaririk onenak Nafarroako Lizarra herrian bilduko dira. Superprestigio MTB Biontech txapelketaren 4. edizio honeta... 2018-06-19 16:46:33\n99 Competiciones Orden de Salida. CRE Tafalla CADETESOrden Salida CLUB &nb... 2018-06-15 12:51:21\n100 Competiciones Zangozan izandako kadete, junior eta beteranuen kategorietako Nafarroako BTT Txapelketa Eguraldi txarrak kalte handia egin zion tradizio handiko Zangozako BTTko Caja Rural Kopari. Bertan lehiatua izan zen emakumezko eta gizonezko kadete, junior eta master kategorietako Nafarroako Txap... 2018-06-12 11:04:44


Txerria Konstituzio plazan jartzearen aurkako ekintza egin dute - Irutxuloko Hitza : Irutxuloko Hitza\nTxerria Konstituzio plazan jartzearen aurkako ekintza egin dute\nSan Tomas egunean Konstituzio plazan erakutsi ohi duten txerriaren kaiolan sartu dira Askekintzako kideak. ‘Ursula’ txerria bertan sartzea saihestu nahi izan dute.\nAskekintza, Donostialdeko talde antiespezista, Ursula txerriaren erakusketa ekiditen saiatu da gaur goizean. 12 kide kaiolan sartu eta erresistentzia pasiboko ekintza bat burutu dute, erakusketa orduerdiz galeraziz.\nUrtero, Donostiako San Tomasetan, txerri bat jartzen dute ikusgai Konstituzio plazan, festa honetako ikur bezala. Aurten, Ursula izan da egun osoan plazan egotera behartu duten txerria, kaiola batean erakusgai. Azkenik, txerri gehiago izateko esplotatuko dute, bere “jabeek” aitortu dutenez.\nEkintzaren helburua, espezismoa eta egun honetan txerriekin egiten den sarraskia salatzea izan da. Txerriek, gainontzeko animaliok bezela, nerbio sistema zentrala eta sentitzeko ahalmena dute. Ondorioz, errespetua merezi duten norbanakoak dira. Injustua da, norbanako bat bere borondatearen kontra gizendu, objetu bat balitz bezala erakutsi, eta azkenik, txerri gehiago izateko hil arte esplotatzea. Honetaz gain, Ursula bezalako beste 700 txerri inguru erailko dira egun honetan bakarrik Donostiarako.\nOstegunean hasiko da Kontxako Banderaren lehia